ҚАНДАЙ ҲАЙЎАНЛАР ҚУРБАНЛЫҚ ЕТИЛИЎИ МҮМКИН? – Қарақалпақстан Хабар Агентлиги\n30 июль 2020, 10:22 244\nМуқаддес Ислам дининде еки уллы байрам бар болып, булар Рамазан ҳәм Қурбан ҳайыты байрамлары болып есапланады. Қурбан ҳайыты үш күн даўам етип, бул күнлери қурбы жеткен мусылманлар қурбанлық ибадатын орынлайды. Қурбанлық дегенимиз уламаларымыздың тәрийплеўинше ҳайўанды белгили ўақытта қурбанлық етиў болып есапланады.\nҚурбанлық шариятқа ҳижрий екинши жылы кирген. Ҳанафий мазҳабы бойынша қурбанлық етиў ўәжип әмел. Қурбанлық етиў еркин, ержеткен, ақыл-еси пүтин, муқим (мүсәпир болмаған) ҳәм зәкат нысабына ийе болған мусылман адамға ўәжип болады. Қурбан ҳайытының ўақты шәриятымызда ҳижрий-қамарий жыл бойынша Зулҳижжа айының 10-шы сәнеси болып есапланады. Быйылғы Қурбан ҳайыты бизлердиң жыл есабымыз бойынша 2020-жыл 31-июльға туўра келеди.\nБүгинги күнде пүткил дүньяда, соның ишинде, бизиң елимизде де коронавирус кеселлиги себепли мешитлерде Жума ҳәм бес ўақыт жәмәәт намазлары ўақтынша тоқтатылып турғанлығы ушын, ўәжиб болған ҳайыт намазын оқыў имканияты жоқ.\nҚурбанлық етилетуғын ҳайўанлар түйе, қарамал, қой ҳәм ешки. Ешкиниң жасы толық бир жасқа кирип, екиге қарағаны, қарамалдың екиге толып, үшке өткени, түйениң толық төртке кирип, бес жасқа қарағаны. Бул ҳайўанлардың еркеги де, урғашысы да, пишилгени де, пишилмегени де қурбанлық етиле береди, булардан басқа ҳайўанларды қурбанлыққа шалыўға болмайды. Сондай-ақ, түйе ҳәм қарамалды жети адамға шекем биригип қурбанлық етсе болады.\nҚурбанлыққа сойылатуғын ҳайўанның дени саў, мүшелери пүтин болыўы керек. Ҳайўанның көзи қыйсық, аяғы шолақ ямаса шақысы түбинен сынған, қулағы түбинен кесилген болса бундай ҳайўанлар қурбанлыққа жарамайды. Сондай-ақ, аўырған, қатты азып кеткен ҳайўан да қурбанлыққа жарамайды.\nҚурбанлық гөшин үш бөлекке бөлиў мустаҳаб болады. Бир бөлегин өз шаңарақ ағзалары менен жейди, және бир бөлегин мүтәж адамларға садақа етеди, үшинши бөлегин сақлап қояды. Қурбанлық етиўши адам және бир нәрсени есте сақлаўы керек, яғный, қассапқа хызмет ҳақысын қурбанлық гөшинен бермейди, ал қассапқа хызмет ҳақы етип өз жанынан басқа нәрсе береди.\nАлла таала елимиздеги ҳәм дүнья жүзиндеги мөмин-мусылманлардың қурбанлық ибадатларын өз дәргайында қабыл қылсын ҳәм усы себепли өз бенделерин ҳәр қандай мүсийбетлерден сақласын.\nНөкис қаласы «Имам ийшан Муҳаммад»\nжоме мешити имамы-орынбасары.


Расман: Рамазон ойи 6 майдан бошланади\n13 декабр 2019, Тошкент вақти: 02:32\nЎзбекистонда Рамазон ойи 6 майдан бошланади. Шу муносабат билан президент Шавкат Мирзиёев «Муборак Рамазон ойини муносиб тарзда ўтказиш тўғрисида»ги қарорни имзолади.\nҚарорга асосан Рамазон ойининг мазмун-моҳияти тўғрисида маърифий тадбирлар ва тарғибот ишлари ташкил этилади, эҳтиёжманд ва ёрдамга муҳтож оилаларга ҳар томонлама кўмак кўрсатилади, қабристонлар ва зиёратгоҳлар ободонлаштирилади.\nАввалроқ Ўзбекистон муфтияти Нур-султонда Қозоғистон ва Қирғизистон муфтияти вакиллари билан ўтган учрашувда минтақа мамлакатлари Рамазонни бир кунда бошлаш тўғрисида келишиб олганларини билдирган эдилар. Бироқ Ўзбекистон муфтияти Рамазон айнан қаси куни бошланиши ҳақида маълумот бермаган эди.


Тошкентда «Big Data» ва «булутли ҳисоблаш» технологияларига бағишланган халқаро семинар иш бошлади\nТошкентда «Big Data» ва «булутли ҳисоблаш»...\n19.06.2018 17:03 0 1197\nБугун пойтахтимизда Халқаро электралоқа иттифоқининг МДҲ ҳамда Осиё-Тинч океани минтақаси мамлакатлари учун «Салмоқли маълумот» ва «булутли ҳисоблаш» мавзусида ҳудудий семинари иш бошлади. Тадбир Ахборот технологиялари ва коммуникацияларини ривожлантириш вазирлиги билан ҳамкорликда ташкил қилинмоқда.\nТадбирда Озарбойжон, Афғонистон, Бангладеш, Эрон, Қозоғистон, Хитой, Қирғизистон, Россия каби мамлакатларнинг етакчи ахборот-коммуникация технологиялари экспертлари, миллий статистика хизматлари мутахассислари, телекоммуникация операторлари ҳамда ишлаб чиқарувчилари, илмий ва лойиҳавий институтлар вакиллари, дастурий таъминот ишлаб чиқарувчилар ҳамда ОАВ иштирок этмоқда.\nСайёрамиз бўйлаб ахборот-маълумот ишлаб чиқариш жараёни кескин ошган бугунги кунда «big data» ёки «салмоқли маълумот» ривожланишнинг навбатдаги омилига айланди. Бу тренднинг йирик йўналиш эканини ҳисобга олиб, икки кунлик семинарда мавзулар 4 та қисмга бўлинган ҳолда муҳокама қилинмоқда. Жумладан, Big Data: аниқлаш ва татбиқ қилишга мисоллар; булутли ҳисоблаш ва маълумотлар таҳлили учун технология, стандартлаштириш ва илова; маълумотларни ҳимоя қилиш ва хавфсизликни таъминлаш; ташкилий ва техник услублар бўйича тақдимотлар қилинади.\nИштирокчиларнинг асосий эътибори ҳукуматнинг кибер хавфсизликни таъминлаш, шунингдек рақамли контентни бошқариш борасидаги ўрнига қаратилди. Шу билан бирга, Ўзбекистон мисолида давлат бошқарувида ахборот-коммуникация технологияларини жорий қилиш мавзуси бўича ҳам чиқишлар қилинди. Хусусан, электрон ҳукуматнинг ривожланишида Big Data ва «булутли ҳисоблаш» технологияларининг ўрни юзасидан фикр ва таклифлар тингланди.\nBig Data булутли ҳисоблаш\nТехнология 26/01, 13:26\nДунёни ўзгартирувчи технология. Биз учун янги атама бўлган «Big Data» ўзи нима?\nТехнология 04/02, 09:35\nЎзбекистонда «Big Data»: Келажак натижаларидан хабардор бўламиз


14:23 / 29.03.2019\nБуюк Британия бош вазири лавозими учун тўрт нафар номзод кураш олиб боради. Бу ҳақда Financial Times ёзмоқда.\nХабар қилинишича, сўнгги номзодни Евроиттифоқдан чиқиб кетгандан кейин континентал Европа билан муносабатларга прагматик ёндашув тарафдори бўлган консерваторларнинг парламентдаги фракцияси аъзолари қўллаб-қувватламоқда. Букмекерлар фикрича, Гоувда ғалаба қозониш учун энг катта имконият мавжуд. Хант эса партиянинг мўътадил қаноти номзоди саналади.\nГазета билдиришича, Мэйнинг кетиш ҳақидаги ваъдаларидан сўнг, агар парламент у томонидан ЕИдан чиқиш бўйича таклиф этилган келишув шартларини маъқулласа, лавозим учун «шафқатсиз пойга» бошланади.\n27 март куни бош вазир «мамлакат ва партия учун зарур бўлган нарсага эришиш учун режалаштиргандан кўра эртароқ лавозимни тарк этишга тайёр»лиги ҳақида эълон қилди.\nБунга қадар Буюк Британиядаги қатор вазирлар ҳукуматнинг амалдаги раҳбарини лавозимдан четлатишга келишиб олгани маълум бўлганди.\nЕвроиттифоқ давлатлари етакчилари 21 март куни Буюк Британиянинг иттифоқдан чиқиб кетишини кечиктириш ҳақида келишиб олдилар. Агар Британия парламенти ЕИ билан келишувни тасдиқласа, унда Brexit 22 майга қадар қолдирилади. Акс ҳолда, жараён фақат икки ҳафтага кечиктирилади ва 12 апрель куни бошланади.\nРасман Буюк Британия 2019 йил 29 март куни ЕИдан чиқиб кетиши керак. Бироқ, британиялик сиёсатчилар мамлакат Евроиттифоқдан қачон, қандай ажралиб чиқиши борасида бир ечимга кела олмаяпти. Натижада парламент икки марта Мэйнинг келишув бўйича таклифини рад этди, бу ҳукумат инқирозига олиб келди.\nБундан олдин, Евроиттифоқ Brexit'ни кечиктириш бўйича иккита вариантни маъқуллагани хабар қилинганди.\n14:37 / 04.01.2022\nBrexit’га бир йил тўлди: Британия Европа Иттифоқини тарк этиб ютдими ё ютқазди?\n22:11 / 30.12.2021\nБританияда давлат хизматчиларига “Brexit” сўзини қўлламаслик тавсия қилинди\n23:42 / 09.07.2021\nБритания Европа Иттифоқига Brexit учун 47,5 млрд евро тўлашдан бош тортди\n02:17 / 25.12.2020\nBrexit бўйича келишув имзоланганидан сўнг Шотландия етакчиси мустақилликка эришиш вақти келганини айтди


ТОҒСЕВАР ЛЕСТИФОРУС (Lestiphorus oreophilus)\n2(VU:R): Туркистоннинг заиф, табиатан камёб, локал тарқалган эндемик тур.\nҒарбий Тянь-Шань, Ғарбий Помир-Олой тоғлари. Ўзбекистондан ташқарида: Тожикистон, Қирғизистон, Қозоғистон.\nПаст ва ўртача баландликдаги тоғларнинг дашт ва ўтлоқли қўриқ ҳудудлари.\nҲамма жойда кам. Якка нусхалари учрайди.\nЙилига бир марта насл беради. Илк учиши ва тухум қўйиши – июнь-августда, турли ўсимликларнинг гулларида, асосан сутламадошларда (Euphorbiaceae) ва соябонгулдошларда (Apiaceae) озиқланади. Урғочилари саратонларни (Cicadinea) овлайди, уларни фалажлаб, ерда ковланган инига жойлаштиради, сўнг бирига тухумини қўяди.\nТоғолди чўлқўриқларнинг ўзлаштирилиши, хусусан, ерларни ҳайдаш, чорвачиликда яйловдан ҳаддан ташқари кўп фойдаланиш.\nЯшаш жойлари ва сонини мукаммал ўрганиш, яшаш жойларида муҳофазасини ташкиллаштириш лозим.


Bollinger Bands индикатори: тавсифи, созланиши ва қўлланиши\nБоллинджер чизиқлари (полосалари) (Bollinger Bands, BB) – молия бозорларини техник таҳлил қилиш воситаси бўлиб, у молия воситасининг нархларини (акция, товар ёки валюта)нинг жорий четлашишларини акс эттиради.\nBollinger Bands индикатори оддий сирпанувчи ўртачадан стандарт оғиши асосида ҳисобланади. Одатда нарх графигининг устади аксланади.\nБоллинджер полосалари (Bollinger Bands, BB) Envelopes ёки Конвертлар индикаторига ўхшаш. Улар ўртасидаги фарқ шундан иборатки, бунда Савдо Полосалари (Envelopes) сирпанувчи ўртачанинг эгри чизиғидан юқорида ва пастда фоизларда ҳисобланган, қайд этилган масофада жойлашади, айни пайтда Боллинджер Полосалари индикаторининг чегаралари стандарт чекланишларнинг маълум бир сонига тенг масофаларда қурилади. Стандарт четлашишнинг катталиги ўзгарувчанликка боғлиқ бўлгани учун Bollinger полосалари ўзининг кенглигини ўзи белгилайди: бозор нобарқарор бўлганда у катталаштирилади, ва анқа барқарор даврларда камайтирилади.\nBollinger Bands одатда нарх графигига қўйилади, бироқ индикатор графигига ҳам қўйилиши мумкин. Ҳудди Envelopes, ҳолидаги каби, Bollinger Bands индикаторининг талқин этилиши нархларнинг плосанинг юқори ва қуйи чегаралари доирасида қолиши хослигига асосланган. Боллинджер полосаларининг индикатор сифатидаги фарқ қилувчи хусусият нархларнинг ўзгарувчанлигига боғлиқ бўлган уларнинг ўзгарувчан кенгли ҳисобланади. Катта нарх ўзгаришлари даврида (яъни юқори ўзгарувчанликда) полосалар нархларга кенглик бериб кенгаяди. Турғунлик даврларида) яъни ўзгариш паст даражада бўлганда) Bollinger полосалари нархларни ўз чегаралари доирасида тутиб қолиб, тораяди. Бу индикаторнинг хусусиятларига қуйидагиларни киритиш мумкин:\n1. Ўзгарувчанлик пасайганига мос келувчи полосанинг торайишидан сўнг одатда юз берувчи нархларнинг кескин ўзгаришлари.\n2. Агар нархлар полоса чегарасидан чиқиб кетса, у ҳолда жорий тенденциянинг давом этишини кутиш мумкин.\n3. Агар полоса чегарасидан ташқарида чўққилар ва чуқурликлар ортида полоса ичкарисида чўққилар ва чуқурликлар келса, тенденциянинг орқага бурилиши юз бериши мумкин.\n4. Полоса чегараларининг биридан бошлганган нархларнинг ҳаракати одатда қарама-қарши чегарагача етади.\nОхирги кузатиш нархларни мўлжаллашни таҳлил қилиш учун фойдалидир.\nБоллинджер индикаторининг полосалари учта чизиқдан шаклланади. Ўрта чизиғи (MIDDLE LINE, ML) – бу оддий сирпанувчи ўртача.\nЮқори чизиғи (TOP LINE, TL) – худди ўша ўрта чизиғи, фақат стандарт чекланишлар (D)нинг маълум бир сонига юқори томон кўчирилган.\nПастки чизиғи (BOTTOM LINE, BL) – бу ўрта чизиғи, стандарт чекланишларнинг ўша сонига пастга томон кўчирилган.\nSUM (..., N) – N даврлар учун йиғинди;\nN – ҳисоблаш учун фойдаланиладиган даврлар сони;\nSQRT – илдизости;\nStdDev – стандарт чекланиш:\nўрта чизиқ сифатида 20 даврли оддий сирпанувчи ўртача қийматидан ва полоса чегараларини ҳисоблаш учун 2 та стандарт оғишларидан фойдаланиш тавсия этилади. Бундан ташқари, узунлиги 10 даврдан кам сирпанувчи ўртачанинг самарадорлиги кам.


20 лайфхак iPhone учун: уларни билиш керак | LifeHaq.uz\nЎқишни истамасангиз, қисқа видеода шарҳни томоша қилинг.\niPhone учун лайфхак\n1. Қўшимча рақам\nҚўшимча рақамга iPhone дан қўнғироқ қилишни истасангиз, асосий рақамни теринг ва юлдузчани босинг. Экрандаги асосий рақамдан сўнг вергул белгиси пайдо бўлади, қўшимча рақамни теринг ва “Чақирув” га босинг.\nАгар хабарни юборган одам билмайдиган қилиб ўқишни истасангиз, хабарни очманг. Эслатмалар марказига киринг, у ерда хабарномани тўлиқ кўрасиз, бунда юборувчи томон ўқилганлик тўғрисидаги хабарни олмайди.\n3. Field Test яширин илова\nАгар телефон ва сим-картангиз тўғрисида батафсил маълумотга эга бўлишни истасангиз, иловага *3001#12345#* киритишингиз ва чақирувни босишингиз мумкин. Бу маҳфий илова Field Test ни чақиради. Ҳолат қатори юқорисида салбий рақамни кўрасиз. Бу илова кўплаб техник маълумотга эга, у сиз учун фойдали бўлиши мумкин. Масалан, жорий интернет-уланишнинг ip манзилини билиб олишингиз мумкин.\n4. Смайликларнинг кўплиги\nАгар хитойча клавиатура киритилса, кўплаб қизиқ смайликларга эга бўласиз, улар матнли хабарни бойитади. Созламаларни очинг, Асосий> Клавиатура > Клавиатуралар > Янги клавиатураларни танланг. Хитойча (соддалаштирилган) – Пиньин – QWERTY топинг ва танланг. Хабарнома матнида клавиатурини очинг, “123” кейин «#+=» ни босинг. Одатий рамзлар орасида смайликни кўрасиз. Унинг устига босинг, клавиатура юқори қаторида юзнинг турли ифодалари пайдо бўлади.\n5. Харидни трек-код бўйича осон кузатиш\nХаридни трек-код бўйича кузатиш ҳар доим ҳам осон эмас. UPS, USPS, FedEx трек-кодларини кўчириб олинг ва қайд ёзинг. Трек-код устига босинг. iPhone автоматик равишда сизни почта хизматига йўналтиради.\n6. Ўйинларда ҳеч қандай реклама мавжуд эмас\nБарча ўйинларни яхши кўради ва рекламаларни ёқтирмайди. Рекламадан ҳақ тўлаш эвазига халос бўлиш ўрнига буни бепул амалга оширинг. Ўйинлардаги рекламани ўчириб қўйиш учун экран бўйлаб тепадан пастга юргизинг ва очилган бошқариш марказида телефонни авиарежимга ўтказинг. Асабга тегадиган рекламасиз ўйин ўйнашда давом этинг.\n7. Акустиканинг кучайиши\nДеярли ҳар бир фойдаланувчи iPhone’да мусиқа тинглайди, бироқ қулоқчинларсиз товуш жуда паст. iPhone’даги товушни кучайтириш учун қурилмани стаканга жойлаштиринг.\n8. iPhone’ни тез қувватлантиринг\nАгар iPhone’ни тез қувватлантиришингиз керак бўлса, қувватлантириш қурилмасини уланг ва телефонни авиарежимга ўтказинг. Қурилмани қувватлантириш учун 10-20 дақиқа етарли бўлади. Янада тезроқ қувватлантиришни истасангиз, iPhone’ни ўчириб қўйинг.\n9. Панорамани суратга олиш йўналишини ўзгартириш\nПанорамани суратга йўналишини ўзгартриш учун экрандаги стрелкага босиш кифоя.\nКўплаб сўзлар бир хил талаффуз этилади, бироқ турли маънога эга. Баъзида автотўғирлаш ҳар доим ҳам тўғри вариантни танламайди. Масалан, агар сўзда апостроф бўлса, уни териш вақтида автотўғирлаш омоним вариантни таклиф этса, сўнгги ҳарфни икки марта ёзинг. Тизим сўзни тўғри вариантга автоматик тарзда алмаштиради. Шу усул билан сўзни ўчириб, уни қайта ёзишга тўғри келмайди.\n11. iPhone’да серия рақами ва IMEI’ни топиш\nҚурилмангизнинг серия рақамини «*#06» ва чақирувга босиш орқали билиш мумкин. Телефонингизни ўғирлашган бўлса, серия рақами фойдали бўлиши мумкин. Мобил алоқа операторига рақамни айтинг ва у телефонни блокка тушириши мумкин.\n12. Тебранишни шахсийлаштириш\nТебранишни англатувчи шахсий расмни яратинг ва уни чақирувга қўйинг. Созламалар> Товушлар> Рингтон > Вибрация > Тебраниш яратишни босинг. Тебраниш расмини яратиш учун экран устига босинг.\n13. Ён панелдаги товуш баландлиги тугмаси ёрдамида селфи суратга олиш\nАгар сизда шу пайтгача монопад бўлмаса, селфини “қўлда” суратга олаётган бўлсангиз, селфига тушиш учун қурилманинг ён панелидаги товуш баландлигини назорат қилувчи тугмалардан фойдаланинг.\n14. Свайп ўрнига босиш\nКейинги ишчи экранга фақат свайп орқали эмас, экран пастидаги нуқта устига босиш орқали ҳам ўтиш мумкин.\n15. Исмингиз талаффузини ўзгартириш\nАгар Siri исмингизни нотўғри талаффуз қилса, “Исмимни талаффузини ўзгартириш” ни сўраш орқали Siri талаффузини тўғриланг. Тўғри вариантни талаффуз этинг ва Siri томонидан таклиф этилганлар орасидан тўғри вариантни танланг.\n16. Рамзлардан клавиатурадаги рақамларга ўтиш\n“123”ни босиш ўрнига рамзлардан рақамларга ўтиш учун “123”ни босинг ва рақамларгача юқорига қараб юргизинг. Рақамни танланг ва ҳарфлар тўпламига автоматик равишда қайтасиз.\n17. Видео ёки аудиони айлантириш\nАгар муайян вақтга қадар айлантиришни истасангиз, ижро этиш индикаторига босинг ва бармоғингизни пастга қараб юргизинг. Бармоқ билан тез ва секин ҳаракат қилиб, сиз керакли лавҳани топасиз.\nТерилган рақамнинг сўнгги рақамини свайл билан чап ёки ўнг томонга олиб ташлашингиз мумкин.\n19. iPhone’да уйқу режимидаги видео ёзиш\nБлокланган экранда камера белгисини тепадан экран марказига қараб тортинг. Видеони босинг ва ёзишни бошланг. Телефон уйқу режимига кетганидан кейин ҳам суратга олишни давом эттиринг. Бу вақт мобайнида бармоқларни экран марказида ушлаб туринг. Бу телефон ҳатто уйқу режимида ҳам видеони суратга олиш имконини беради. Видеога киринг, нима суратга олинганини томоша қилинг.\n20. Оффлайн карталар\nАгар оффлайн картани юклаган бўлсангиз, у ҳолда қидирувга OK maps’ни ёзиш кифоя ва сиз юкланган карталардан оффлайн режимда фойдаланишингиз мумкин.\n09/07/2021 07:00:24 2372 0 Манба: https://it-here.ru


Эл ардоғидасиз, ҳамкасблар | Ўзбекистон "Адолат" социал-демократик партияси\nЭл ардоғидасиз, ҳамкасблар\n22 Август, 12:20 • Қашқадарё вилояти, Муносабат, Янгиликлар • 274 марта кўрилди • Комментариев к записи Эл ардоғидасиз, ҳамкасблар нет\nҚўшиқ жон озиғи, дейдилар. Мен ҳар гал яхши қўшиқ эшитганимда, ўзим куйлаётгандек, шу садолар менинг юрагимдан чиқаётгандек ҳаяжонланаман. Кўз олдимда акс садо берувчи юксак пурфиқор тоғлар, шовуллаб турувчи уйғоқ дарёлар, ойдин тунда бир-бирининг дийдорига тўймаган ошиқ-маъшуқлар, мунис оналар кўз олдимга келаверади. Шу топда юрагим нозик туйғулар билан тўлиб-тошади. Гўё қанот пайдо қилгандек узоқларга учгим, армон бўлган ҳисларни қайтаргим, яна ўн саккиз ёшга киргим, ёниб-ёниб яшагим келади.\nДарвоқе, мана шундай минглаб одамларга ҳис-туйғу, орзу улашадиган мусиқа ва санъат соҳасида ижод қилаётган барча ижодкорлар бугун давлатимиз ҳимоясига олинди, десам асло хато қилмаган бўламан. Негаки, ҳурматли Президентимизнинг “Ўзбекистон композиторлари ва бастакорлари уюшмаси фаолиятини ташкил этиш тўғрисида”ги қарори айни пайтда барча санъат аҳлининг кўнглини тоғдай кўтарди.\nВақтли матбуотдан қарорни ўқиб чиқдим. Унда бой мусиқа меросимизни асраб-авайлаш, шу йўналишда фаолият кўрсатаётган ижодий ташкилот ва жамоалар, композитор ва бастакорлар, хонанда ва созандалар, ёш ижрочилар фаолиятини, уларнинг истеъдод ва маҳоратини рўёбга чиқариш, ҳар томонлама зарур бўлган моддий ва маънавий ёрдам бериш учун аниқ ҳал этилиши лозим бўлган вазифалар кўрсатиб ўтилган. Бундан ташқари, ижод аҳлининг моддий таъминотини яхшилаш, имтиёзли ипотека кредитлари асосида арзон уй-жойлар билан таъминлаш, эркин ижод қилишлари учун шароит яратиш, ҳомийлик ёрдамлари кўрсатиш ҳам алоҳида эътиборга олинган.\nДарҳақиқат, инсон умрини икки эшик орасидан иборат, дейдилар. Ривоят қилишларича, одамзот бир эшикдан кириб, иккинчисидан чиқиб кетар экан. Мен “Адолат” социал-демократик партияси аъзоси бўлсамда, ҳаётимни санъатсиз тасаввур қила олмайман. Касбим эгизак. Қўшиқ, мусиқа доимо мен билан ёнма-ён. Партиямиз ташаббуси билан туманимиз, вилоятимиз миқёсида уюштирилаётган барча оммавий сиёсий тадбирларда доимо ўз санъатимни намойиш этиб келаман. Баъзида қўлда торим билан дилтортар қўшиқлар ижро этсам, гоҳида мусиқа асбобида куйлар чалиб, партиядошларимни ҳушнуд этаман, кўнглини овлайман. Агар тўғрисини айтадиган бўлсам, мусиқа, қўшиқчилик санъатида юқори чўққига эришиш учун игна билан қудуқ, тирноқ билан тоғ қазишга етгулик матонат ва шижоат, сабр-чидам ҳамда ирода керак. Юртбошимизнинг ушбу қарорларидан илҳомланиб, дилимдаги қуйидаги дил изҳорларимни сиз азизлар билан ўртоқлашгим келди. Халқнинг сўнмас ҳурмати, доимий эътибору эъзози, ўчмас муҳаббатига сазовор бўлиш ҳар бир санъат аҳлига насиб этсин.\nХулоса қилиб айтадиган бўлсам, ушбу қарор Ўзбекистон композиторлари ва бастакорлари уюшмаси таркибига кирувчи барча ижодкорлар фаолиятини ҳар томонлама такомиллаштириш, соҳа заҳматкашларини қўллаб- қўвватлаш ва янги асарлар яратишга руҳлантириши билан аҳамиятлидир. Энди мен ҳам юртбошимизнинг бу ғамхўрликларидан руҳланиб, халқимизга, партиядошларимга янги-янги асарлар устида ишлаб, дутор, танбур ва торни созлаб, анвойи куй, қўшиқлар куйлаб беравераман.\nМиришкор туман Кенгаши раиси.\nЭл ардоғидасиз, ҳамкасблар was last modified: Август 22nd, 2017 by matbuot\n« Муқобил энергия манбалари – инновацион тараққиёт учун Ижтимоий тармоқлар устидан назоратни ким олиб боради? »


ШАХЗОДА МАТЧОНОВА: ТУРМУШ ЎРТОҒИМНИНГ МЕНДАН СЎРАГАНИ... МЕНИНГ ЭСА ЯГОНА ШАРТИМ... 15.01.2017 22:34\n- Айни қиш мавсумидаги ижодий янгиликларингиз? Шу кунларда нималар билан бандсиз?\n- Мен учун бу мавсум жуда омадли келди, деб айтишим мумкин. Чунки, ўтган 2016 йилнинг 26 декабрь куни мен роль ижро этган учинчи фильм “Масьума” катта экранларга чиқди. 2016 йил мени ҳаётимда ҳам, ижодимда ҳам ўзига хос йил бўлди, айниқса йилнинг якуний ойлари ижодимда премьераларга ҳам бой бўлди! “Устюртга йўл”, “Вирус” фильмлари кинотеатрларда намойиш қилинмоқда. Ижодий натижалардан ўзимнинг ҳам кўнглим тўлди, чунки улардаги ижро этган ролларим ҳам ҳар хил! Масалан, “Масьума” ва “Вирус”ни олсак, иккала фильмдаги ролларим характер тарафлама бир-биридан бутунлай фарқ қилади! Иккита мутлақо бир-биридан фарқ қилувчи инсонларни талқин этганман! “Устюртга йўл”даги ролим кичик бўлгани билан, у ҳам бу иккисидан мутлақо фарқ қилади. Мана шундай характер тарафлама фарқ қиладиган қаҳрамонларни талқин этсам, ўзим ҳам ижодий қониқиш ва завқ оламан. Бунда меҳнатинг ҳам билинади, томошабинларни ҳам ҳайратлантира олиш мумкин.\n- Янги 2017 йил ҳам бошланди. Янги йилга оид қандай хотираларингиз билан бўлишишингиз мумкин?\n- Билмадим, йиллар ўтган сайин Янги йил туйғуси мендан узоқлашиб бораётгандек... Мен учун энг яхши Янги йиллар, бу болалигимда кутилган Янги йиллар, деб ҳисоблайман! Болаликдаги Янги йиллар, ўзгача бахтли, қувончли эди. Шунинг учун ҳам, Янги йил ҳақида гапирганда, болаликда кутган Янги йил байрамларим ёдга тушади. Шунинг учун ҳам, болаликни ортга қайтариб бўлмаслигини билганлигим учун ҳам, бу ҳақида гапириш мен учун қийинроқ. Чунки, катта ҳаётдаги Янги йил байрамлари, олис болаликдаги Янги йил байрамларидан бутунлай фарқ қилади!\n- Оила қургач, эндиликда, турмуш ўртоғингизнинг касбингизга муносабати қандай бўлмоқда? Фильмларда суратга тушишингизга рухсат беряптими?\n- Турмуш ўртоғим жуда ҳам замонавий инсон! У аёл киши нафақат оилада, балки ижтимоий ҳаётда ҳам, фаолият олиб бориши, ўз ўрнига эга бўлиши керак, деб ҳисоблайди. У менинг актрисалик фаолиятимга умуман қарши эмас, чунки мен унга бошиданоқ биринчи қўйган шартим, “агар мен билан оила қурмоқчи бўлсангиз, менинг актрисалик фаолиятим, фильмларда суратга тушишимга қаршилик қилмайсиз, суратга олиш ишлари билан, турли тадбирлар билан гастролларга боришимга ҳам тўғри келади, агар буларга ҳам рози бўлсангиз, майли. Лекин, агар менга ҳозир “хўп” деб, кейин мени алдасангиз, танлаш шартини қўйсангиз, яхши бўлмайди. Шунинг учун ҳам, бошидан келишиб олайлик!” деганман. Шундан сўнг, биз ўзаро маслаҳатлашиб, келишиб олганмиз! У касбимни ҳурмат қилади, мени қўллаб-қувватлайди ҳам. “Фильмларга таклиф қилишаётган экан, демак, қабул қилиб, роль ижро этишинг керак, ўз олдингга қўйган мақсадларингга эришишинг керак” дейди. Касбим, ишим борасида ҳеч қандай қаршиликлар йўқ ва доим шундай бўлиб қолади, деб ўйлайман.\n- Касб борасида сиз турмуш ўртоғингизга шарт қўйган экансиз, у-чи, у ҳам сизга қандайдир шарт қўйдими? Ёки ниманидир сўрадими?\n- Йўқ, турмуш ўртоғим тарафидан ҳеч қандай шарт қўйилмади. Чунки, турмуш ўртоғим, мени яхши тушунади. Турмуш қургунимча ҳаётим қандай бўлган бўлса, оила қурганимдан сўнг ҳам, унчалик катта ўзгариш бўлгани йўқ! Ҳеч қандай чекловлар ҳам бўлмади! Масалан, баъзилар оила қургач, дейлик, айланишга, ёки дугоналари билан кўришишга чиқа олмай қолади. Шукурки, менда ундай эмас! Бемалол ҳоҳлаган жойимга чиқишим мумкин. Лекин, тунги клублар ва шунга ўхшаш жойларга боришни эса, ўзим ҳеч қачон ҳоҳламаганман ва ҳоҳламайман ҳам. Турмуш ўртоғим замонавий, касбимни тушунадиган инсон, у билан иккимиз жуда ҳам ўхшашмиз десам ҳам бўлади, ҳаттоки ҳаёт тарзимиз ҳам, фикрлашимиз, дунёқарашимиз, мақсадларимиз ҳам ўхшаш. Шунинг учун ҳам, менимча, бир-биримизни тушунишда ҳеч қандай бир қийинчиликка дуч келмадик! Мени ҳам ягона шартим, актрисаликни давом эттиришим ҳақида бўлди ва у буни қабул қилди! Турмуш ўртоғимнинг мендан сўрагани, “муҳими, менга турмушга чиқишга рози бўлсанг бўлгани, сени бахтли қиламан” деди!\n- У сиз роль ижро қилган фильмларни кўрганми? Қайси ролингизни ёқтириши ёки ёқтирмаслигини айтганми?\n- Тўғрисини айтсам, йўқ, у кўп фильмларимни кўрмаган, қолаверса мен ўзим ҳам уни мен роль ижро қилган ҳамма фильмларни кўрсатишга ҳоҳишим ҳам йўқ. Буни сабаби, мен ўзим табиатан суратга тушган фильмларимни яқинларим кўришларини унчалик хушламайман. Ўзим табиатан тортинчоқ, уятчан қизман. Шунинг учун ҳам, суратга тушган фильмларимнинг премьераларига ҳам фақат Онам борадилар. Шунинг учун бўлса керак, эримга ҳамма суратга тушган фильмларимни кўрсатишга ҳаракат қилмайман, тўғриси, сал ийманаман, ролларим хижолат бўладиган роллар бўлмаса ҳам! Буни сабаби шуки, актриса Шахзода Матчонова экранда бошқа инсон, экран ортидаги ҳаётдаги Шахзода Матчонова эса, бошқа инсон! Шунинг учун ҳам, турмуш ўртоғимни ўзим суратга тушган фильмларни кўришга мажбур қилмайман! Тўғри, биз танишган вақтимизда у бир нечта фильмларимни кўрган, аммо ижодимга жуда бир синчиклаб, саралаб, диққат қилмайди. Агар кўрсатиш керак бўлса, мен унга ўзим суратга тушган клипларимни кўрсатишим мумкин. Унга мен суратга тушган клиплардан Қозоғистонлик хонанда Алишер Каримовнинг клипи жуда ёқди!\n- Сиз ҳозиргина экрандаги Шахзода ва ҳаётдаги Шахзодани бир-биридан фарқ қилишини айтганда, ўзингиз нимани назарда тутдингиз ва ўша фарқлар нимада?\n- Биласизми, қатъий бир фарқлар йўқ! Мен бутунлай бошқа нарсани назарда тутдим, яъни, масалан, яқинлар даврасида ёки бошқа бир жойда таниш одамлар орасида бўлсам, мендан актрисалик фаолиятим, суратга тушган фильмларим ҳақида ҳадеб сўрайверишса, унчалик хушламайман, сабаби хижолат бўламан. Балки, бу нотўғридир, ахир мен барибир актрисаман ва мендан бу нарсалар ҳақида сўрашлари табиий, чунки улар мени ижодимга, фильмларимга қизиқишади. Бунга кўникишим керак... Лекин, мен ўзимни таниқли актриса Шахзода Матчонова эканлигимни ҳис қилолмайман, мени ўзим учун, фильмлардаги суратга тушадиган актриса Шахзода Матчонова бутунлай бошқа инсон, мен ўзим эса, бошқа оддий инсонман, ўзимни ҳеч қачон машҳур, деб ҳисобламайман! Халқ мени таниганда, олқишлаганда, уларнинг меҳрини ҳис қиламан, албатта, қувонаман, ўзимни севимли эканлигимга шукур қиламан, лекин ҳеч қачон “таниқли эканман, машҳурман, юлдузман” деган фикр хаёлимга ҳам келмаган, келмайди ҳам! Мен оддий инсонман, шунинг учун ҳам, “О... Шаҳзода Матчонова-ку!” деб, баъзида таниб, баланд овозда бақириб қолишса, тўғриси, менга ғалати туюлади ва бундан жуда хижолат бўламан. Шунинг учун ҳам, ҳаётда, яъни суратга олиш ишларидан ташқарида бўлганимда, мен ҳамма қатори, ўз ҳаёти билан яшаётган, ўзини “машҳур” деб ҳисобламайдиган оддий қизман!\n- Оилангизда “рашк” қанчалик кучли?\n- (самимий кулиб) Турмуш ўртоғим менга “рашк” учун ўрин қолдирмайди! Чунки, мени характеримни билади, мен жуда қаттиққўл бўлишим мумкин! Жуда бир кучли рашк қилинадиган нарса бўлмадию, лекин бир-икки ҳолатлар бўлгандек бўлди. Агар менга нимадир ёқмаса, мен жанжал қилиб, ҳолатимни кўрсатиб ўтирмайман, шунчаки жим бўламан. Аммо, мана шунинг учун ўзидаёқ кўз қарашимдан, яқинларим менга нимадир ёқмаётганини билиб олишади. Бунақа жим турганимдан кўра, гапирганимни афзал кўришади. Тўғрисини айтсам, менда жуда бир кучли рашк туйғуси йўқ! Чунки, мени фикримча, кучли рашк, бу авваламбор, ўзингга ишончсизлик туйғуси! Аммо, севсанг, барибир ҳар қанақасига рашк қиласан. Рашк, бу ўзини ўша севган инсонингга бўлган ишончсизлик ҳисси ҳам бўлиши мумкин. Менда эса, бундай эмас! Турмуш ўртоғим билан бирга яшаб келаётган кунимиздан буён, рашк қилишим учун бирор асос сезганим йўқ! Турмуш ўртоғимга келсак, албатта, мен фильмларда ёш актёрлар билан суратга тушаман, улар менга ҳамкасб сифатида яхши муносабатда бўлишади ва у бундан рашк қилишлари табиий ҳол! Аммо, турмуш ўртоғим ҳеч қачон буни очиқ кўрсатмайди, лекин, савол бериши мумкин. Ана шу берган саволидан уни рашк қилаётганини билиб оламан. Лекин, қандайдир пойлашлар, жанжал, шубҳаланиш ва бошқа бир салбий ҳолатлар бизда умуман йўқ! Сабаби, энг муҳими, биз бир-биримизга ишонамиз! Бир-биримизни севганимиз учун ҳам, ишончимиз кучли! Лекин, бу турмуш ўртоғим мени рашк қилмайди, дегани эмас! У фақат ўз рашкини очиқчасига кўрсатмайди!\n- Албатта барчани қизиқтирган савол. Турмуш ўртоғингиз билан қаерда, қандай танишдингизлар?\n- Биз Истанбулда танишганмиз. Бизни мени яқин дугоналаримдан бири таништирган. Биз ўшанда шунчаки танишганмиз ва бу жуда бир муҳим аҳамиятга ҳам эга бўлмаган. Лекин, бир неча ойдан сўнг, ўша ўртоғимни фотиҳаси бўлганида, биз яна дўстлар, дугоналар, Истанбулда йиғилдик. Ўшанда у билан яна кўришдик ва шундан сўнг, у менга мулозамат кўрсатиб, мени ёқтиришини билдира бошлади.\n- Турмуш қуриш таклифи қандай бўлди?\n- (самимий кулиб) Мутлақо мен кутганимдек эмас! Мен ўзимча, ўйлаб, орзу-хаёл қилардим, бўлажак турмуш ўртоғим бундай романтика қилади, мана бундай қўлимни сўрайди, бундай бўлади, деб кўз олдимга келтирганимдек эмас! Ҳаммаси кутилмаганда ва жуда тез юз берди! Ҳаттоки, оқшом вақти ҳам эмас, тушлик вақти эди! Биз тушлик қилгани келгандик, у кутилмаганда қўлимга шартта узук тақиб қўйса бўладими? (самимий кулади) Ҳайрон қолдим, у ҳаттоки розилигимни ҳам сўраб ўтирмади! Шартта қўлимга узук тақди, қўйди! Мен ҳайрат билан унга қараганим эсимда, у эса жуда ҳаяжонда, хижолат бўлиб, ерга қаради, ҳаттоки бироз довдиради ҳам. Мен эса, албатта унинг бу ҳолатидан, уни қанчалик самимийлигини, мени севишини, бу турмуш қуриш таклифи эканлигини тушундим! Мен ҳам, ўшанда “ҳа” ҳам, “йўқ” ҳам, деганим йўқ! Мен ҳам сукут сақладим ва ўзимни худди ҳеч нарса юз бермагандек тутдим. (кулади) Биз овқатланишда давом этдик... Кейин эса, тушлик қилиб бўлиб, хотиржам ҳаммасини юракдан гаплашдик! У менга ўз туйғулари, менга уйланмоқчилиги ҳақида ҳаяжон билан гапирди. Мен ҳам ўйлаб кўришимни айтдим, кейин рози бўлдим. Сўнг, албатта тўйимиздан кейин, унга ҳазил орасида, менга ҳеч қандай романтика қилмаганинию, ўз ҳаракати билан жуда ҳайрон қолдирганини айтиб ўтдим! Албатта, у оддий бўлса ҳам, кутилмаган ҳаракати билан мени ҳайрон қолдирди! Ҳаммаси жуда тез ва оддий юз берди!\n- Турмуш қургунингизча қанча вақт ўтди?\n- Танишиб, муносабат ўрнатганимиздан, турмуш қуриш таклифига қадар 7 ой ўтди, таклифдан сўнг, 3 ойдан кейин тўйимиз бўлди, жами 10 ой!\n- Бунга сизни яқинларингиз, ота-онангизнинг муносабатлари қандай бўлди?\n- Онам мени энг яқин инсоним ва у билан танишганимдаёқ, онамни хабардор қилганман. Албатта, турмушга чиқиш таклифини берганини ҳам, биринчи онамга айтганман. Унинг яқинлари Онамлар билан учрашишгач, бу ҳақида Отамни ҳам хабардор қилдик. Табиийки, у киши суриштиришни бошладилар. (самимий кулиб) Ёлғиз қизлариман, қизиқишлари табиий. “Ким у? Қаерда ишлайди? Қандай инсон?” ва ҳоказо. Ҳаммасини сўраб, бу борада тўлиқ гаплашиб олдилар. Шахсий ҳаёт масаласида, ота-онам менга тўғри маънода эркинлик беришган, яъни менга ишонишади. Ҳеч қачон юзларини ерга қаратмаслигимни билишади. Шунинг учун ҳам, менинг танловимни қўллаб-қувватлашди. “Агар сен шуни ҳоҳласанг ва бахтли бўлсанг, биз қарши эмасмиз! Бу сенинг ҳаётинг ва уни ўзинг ҳоҳлагандек яша! Биз сени ҳеч қачон кимгадир турмушга чиқишга мажбур қилмаганмиз ва тезроқ турмушга чиқишинг керак, деб ҳам шоширмаганмиз. Сен бахтли бўлсанг, биз ҳам бахтлимиз!” дейишди. Бу борада ота-онамдан жуда ҳам миннатдорман! Биз бир-биримизни яхши тушунамиз ва энг муҳими, менга ишонишади! Турмуш ўртоғим билан ҳам учрашиб, гаплашиб, ўйлаб кўриб, рози бўлишди! У ота-онамга жуда маъқул бўлди, чунки у жуда ҳам камтар, ҳалол, билимли, ақлли, дунёқараши кенг йигит! Мен ўзим ҳам, биринчи навбатда эркак киши ақлли ва билимли бўлиши керак, деб ҳисоблайман. Агар инсон ақлли ва билимли бўлмаса, у билан муносабат мен учун қизиқарли бўлмасди. Шунинг учун ҳам, турмуш ўртоғим, ота-онамга ҳам жуда маъқул бўлди!\n- Бобонгиз (додангиз) тўйингизда қўшиқ куйлаб, рақсга ҳам тушдилар. Бу олдиндан режалаштирилганмиди, яъни сизга шундай қилишларини айтганмидилар? Чунки, сиз аввалги интервьюда бобонгизни санъаткор эканликларини айтгандингиз.\n- (кулади) Йўқ! Бу ўз-ўзидан бўлди! Бобомни ўз-ўзидан қўшиқ айтгилари келди, шекилли, чунки мен уларни севимли набирасиман! Улар мени тўйимни кўраётганларига жуда севиниб кетдилар. Қолаверса, ўзларини энг машҳур қўшиқларини ижро этдилар! Бу қўшиқ менга ҳам ёқади!\n- Бобонгиз тўйингизда оқ фотиҳа бердилар. Лекин, ота-онангизни ҳам фотиҳа беришга чиқишмагани, барчада турли саволларни келтириб чиқарди. Ҳаттоки, “тўйида ота-онаси иштирок этмади” дейишди. Қолаверса, эрингизни ҳам ота-онаси, қариндошлари ҳақида ҳар хил гаплар айтишди.\n- Тўғриси, мен шундай гаплардан, “ота-онаси тўйига келмабди” деганлардан жуда ҳайрон бўлдим! Ҳаттоки, ижтимоий тармоқларда “Ота-онаси қани? Улар қаерда? Нега тўйга келишмади?” деб ёзилган изоҳларни ҳам ўқидим. Ҳайрон қолганим, ўша гапларни ёзганлар, худди ўзлари тўйга келиб, бошидан охиригача ўтиргандек, қатъий ишонч билан ёзишган! Ғалати эмасми? Уларга “ўзингиз тўйимда бўлмаган бўлсангиз, қандай қилиб, ота-онамни тўйга келмаган деяпсиз?” дегим келди! Бундан ташқари, эримни ота-онаси, оиласи ҳақида ҳам, ҳеч нарса билмай туриб, қандай қилиб ҳар хил гапларни гапиришади? Бизда бир жуда ёқимсиз, менга ёқмаган жиҳат бор, бу бир нарсани яхши билмай туриб, бу ҳақида қатъий ишонч билан, худди ўз кўзлари билан кўргандек гапириш одати! Бу ерда ҳам худди ўзлари тўйда бўлгандек гапиришган! Улар мени ота-онамни танишмайди-ку, ўша изоҳ ёзганларни ўзлари мени тўйимда иштирок этмаган бўлишса, қандай қилиб, ота-онамни “келмаган” деб, ишонч билан гапиришяпти? Мени ота-онам тўйимга келишди, ўтиришди! Лекин, улар жуда ҳам камтар инсонлар, уларни омма олдига чиқишга, бир сўз билан айтганда ўзларини кўрсатишга ҳоҳишлари йўқ! Айниқса, отамни! Ҳаттоки, тўйим куни мени ҳамкасбларим, ота-онамни биринчи марта кўрганлар, уларнинг шунчалик камтарлигидан ҳайрон қолишди ҳам. Улар менга “ота-онанг гўёки, улар Шаҳзода Матчонованинг ота-онаси эмасдек камтарлик билан ўтиришди, шунчалик камтар эканлар” деб, жуда-жуда ҳайрон бўлишди! Тўғри, кўпчилик актёр, актрисаларнинг ота-онаси фарзанди билан фахрланиб, ўзларини актёр, актрисанинг ота-онаси эканликларини билдиришади, фарзанди билан фахрланиб буни кўрсатишга ҳаракат қилишади. Мен ҳам бу фикрга қўшиламан. Лекин, мени ота-онам жуда ҳам камтар, камсуқум инсонлар, улар омма олдига чиқиб, шунча одамни, таниқли ҳамкасбларим олдида, рақсга тушишга, чиқиб гапириб табриклаб, фотиҳа бериб дуо қилишга ҳам тортинишди. Бу улар учун жуда қийин бўлди! Шунинг учун ҳам, уларнинг номларидан ҳам бобом чиқиб гапирдилар! Қарабсизки, бошқалар дарров “ота-онаси тўйга келмади” деб гапириб юборишди. Эримни ота-онасига келсак, улар оилавий масала сабаб, Истанбулда бўлганликлари туфайли, тўйга кела олишмади, лекин эримнинг бошқа қариндошлари тўйимизда иштирок этишди! Эримни онаси билан ҳам жуда яхши муносабатдаман! Умуман, мени бундай гап-сўзлар борасида айтмоқчи бўлган гапим, фақатгина тўй туфайли эмас, ўзи ҳаётни кузатишим бўйича, ҳаётдан келиб чиқиб айтмоқчи бўлганим, биров ҳақида бирор нарса дейишдан аввал, инсон ўша ерда, ўша нарсани ўзи, ўз кўзи билан кўрган, билган, ишонч ҳосил қилган бўлиши керак! Бирор нарсани гапиришдан аввал, уни қанчалик тўғрилигини яхшилаб текшириб кўриш керак! Тўйимда бўлмай туриб, ўзларича ҳар хил гаплар билан муҳокама қилишлари, ноўрин!\n- Тўйда кийган келинлик либосингизга ҳам тўхталиб ўтсак. Уни қандай танладингиз? Келинлик либосингиз борасида ҳам бироз эътирозлар бўлди. Либос танлашга узоқ вақт кетдими ёки бир кўришда ёқдими?\n- Тўғрисини айтсам, мен ўзим умуман режалаштирмаган келинлик либосини танлашимга тўғри келди. Мен бутунлай бошқача либос танлайман, деб ўйлагандим! Либосимни очиқлиги ҳақида жуда кўп гапиришди, “мусурмончиликка тўғри келмайди, ўзбекчиликка тўғри келмайди” ҳам дейишди. Ўзи бошида мен бутунлай ёпиқ либос танлаш ниятида эдим! Афсуски, ўзим истагандек, ўзимга ёққан ёпиқ либосни Тошкентдан топа олмадим! Жуда узоқ изладим, узоқ танлашимга тўғри келди. Ниҳоят, шунча кўрган либосларим ичидан, менга маъқул бўлган келинлик либоси, ўша кийган либосим бўлди! Ўша мени “шу либосни кийишга уялмадими?” деганларга жавобим: “йўқ, мен бу либосдан уялмайман”. Чунки, бу мени ҳаётим, мени тўйим, мен истаган, ўзим ёқтирган либосни кияман, муҳими бунга турмуш ўртоғим рухсат берди, ота-онам қарши бўлишмади. Энг асосийси, ким нима деётган бўлса, бу уларни иши! Ҳамма ўз дунёқарашидан келиб чиқиб фикрлайди! Интернетда “Шундай кийим билан ёш қизларга “намуна” бўлишяпти, уларни тарбиясига таъсир қилади” деган мазмундаги бир-икки изоҳларга ҳам кўзим тушди. Уларга жавобим: ёш қизларни биз тарбияламаймиз! Ҳар бир қиз, умуман ҳар битта инсон ўз уйида, ўз оиласида тарбияланади! Оиласида яхши тарбия кўрган қиз, бировни битта очиқ кийим кийганини кўрса, дарров тарбияси бузилиб кетиб қолмайди! Ёш қизларни тарбиясига ота-онаси қараши керак, биз эмас! Ҳар қандай болани кичкиналигидан ота-онаси тарбиялаши керак! Интернетдаги аудитория эса, кап-катта одамлар, 15-16 ёш ҳам, аллақачон балоғат ёшига етиб қолган, фикрлаши, дунёқараши шаклланиб бўлган ҳисобланади. 15-16 ёшимда мен бемалол ўзимни кундалик харажатларим учун ишлаб, пул топа олардим, ўқирдим, ишлардим. Масалан, мен ҳам, ўз вақтида Америка, хориж фильмларини кўрганман, уларда баъзи бир сал менталитетга хос бўлмаган лавҳалар бор, уларни кўриб, ҳеч қачон “шундай қилиш керак” деган фикрга бормаганман, ёки ўша фильмларда бирор аёл яланғоч чиқса, уни кўриб, дарров “шундай юрса бўлар экан” демаганман! Шунинг учун ҳам, ҳар бир инсон ўз оиласида шаклланади, инсоннинг тарбияси, биринчи навбатда оиласидаги муҳит ва тарбияга боғлиқ! Ҳамма айбни, артистларга, уларни кийинишига ағдариш, менимча, мантиққа тўғри келмайди! Менимча, ҳар бир инсоннинг ўзи, ўз фарзандига тўғри тарбия бериши керак, шунда ҳеч кимни тарбияси ҳам бузилмайди! Шунинг учун ҳам, тўй куни кийган келинлик либосимдан, ким нима дейишидан қатъий назар, уялмайман, норози ҳам эмасман, мен шунчаки ўзим ёқтирган, кийишни ҳоҳлаган либосимни кийдим, холос.\n- Илк бор оқ келинлик либосини кийганингизда кўнглингиздан нималар ўтди, нималарни ҳис қилдингиз?\n- Афсуски, касбим туфайли, фильмлардаги ролларим сабаб, бундан аввал ҳам оқ келинлик либосини кўп марта кийишимга тўғри келган. Шунинг учун ҳам, менда бошқа биринчи марта оқ келинлик либосини кийган қизлардаги каби, ҳиссиётлар бўлмади! Лекин, кейин шу либосда тўй бўлаётган залга кириб келаётганимда кучли ҳаяжонни ҳис қилдим!\n- Келинлик вазифаларига қанчалик улгуряпсиз? Чунки, аввалги интервьюда “таом тайёрлашни билмайман” дегандингиз. Энди-чи?\n- Эрим билан иккимиз, уни ота-онасидан алоҳида яшаймиз. Уй йиғиштириш, идиш ювиш, пол артиш каби уй юмушлари, мен учун қийин эмас! Лекин, овқат тайёрлашни унчалик хушламасам ҳам, энди секин-секин ўрганяпман! Бу борада ҳам жуда бир қийинчилик йўқ! Сабаби, эрим овқат қилишни билади! Шунинг учун ҳам, кечқурунлари уни вақти бўлганида, биз бирга овқат тайёрлаймиз, баҳонада мен ҳам ўрганиб оляпман! Турмуш қурганимизга унча кўп вақт бўлгани йўқ, шунинг учун ҳам, баъзида уйда овқатланмай кўпроқ айланиб, кафе, овқатланиш жойларида овқатландик. Уйда қолган вақтларимиз эса, айтганимдек, бирга таом тайёрлаймиз. Тўғри, баъзи нарсалар ўхшаяпти, баъзилари эса, унчалик эмас. (кулади)\n- Интернетда эрингизни исмини “Музаффар” дейишди, тўй таклифномаларида эса, “Омар” деб ёзилган. Қолаверса, ўзингиз ҳам уни Омар, деяпсиз? Бу борада ҳам, кўп гап-сўзлар келиб чиқди.\n- Омар турмуш ўртоғимнинг иккинчи исми, яқинлари уни шундай чақиришади, унга шу исми ёқади, шунинг учун, мен ҳам турмуш ўртоғимни шу исм билан атайман, шунга таклифномаларга ҳам шу исмни ёздирдик, шу холос! Ахир баъзиларда иккита исм бўлиши табиий ҳол, масалан, иккинчиси тахаллус бўлиши мумкин, ёки оиласида шундай ном билан эркалаб чақиришлари мумкин, баъзида исми ўзига ёқмай, уни ўзгартирган бўлиши мумкин. Санъаткорлар, спортчиларда тахаллус бўлиши табиий ҳол. Эрим аввал футболчи бўлган, шу ном остида тўп сурган, ҳозир эса бир компанияда ишлайди. Тўғрисини айтсам, тўйимдан сўнг, жуда кўплаб инсонлардан, ҳаттоки айрим ҳамкасбларимдан ҳам жуда кўнглим қолди! Чунки, улар ўзлари билмаган нарсалар ҳақида шунчалик кўп гапларни гапиришди! Мен эса, ҳеч кимни олдида ўзимни оқламоқчи ҳам эмасман! Ким нима деса, деяверсин, қандай ўйласа, ўйлайверсин! Муҳими, биз бирга ва бахтлимиз! Бир-биримизга бўлган меҳру муҳаббатимиз бизга куч беради!\n- Турмуш ўртоғингиз характерингиздаги қайси жиҳат ёқиши ҳақида ҳеч очиқ айтганми?\n- Биласизми, турмуш ўртоғим “комплимент” борасида жуда ҳам камгап ва бундай романтик гапларни жуда кам гапиради! (кулади) У жуда оғир-босиқ инсон. Лекин, мен унга қайси жиҳатим ёқишини биламан. Унга мени ҳам оғир-босиқлигим, хотиржамлигим, ҳар қандай вазиятда ҳам ўзимни хотиржам тутишим ёқади! Ҳаттоки, юқорида айтганим, интернетдаги ҳар хил изоҳларга нисбатан ҳам, хотиржам муносабатда бўлганим уни ҳайрон қолдирди! Мен тўйимиздан 2 кун ўтиб, интернетга кирганимда, ижтимоий тармоқлардаги изоҳларни ўқиб, аввалига нима бўлаётганини тушунмадим ҳам. Бир соат ўтириб, ҳамма изоҳларни ўқиб чиқдим, кейин эса, яна бир соат ҳайрон бўлиб, ҳаттоки буларни ҳазил ҳам, деб ўйладим. Кейин эса, буларнинг барчаси жуда жиддий эканлигини тушундим, ҳайратландим. Лекин, мен шундай инсонманки, агар ҳақиқатни билсам, ўзим ҳақ бўлсам, ҳеч қачон ўзимни оқлаб, ташвиш тортиб ўтирмайман! Шунинг учун ҳам, хотиржам “ким нима дегиси келса, деяверсин!” дедим. Эрим эса, мени бу ҳодисага бундай хотиржам муносабатимни, ҳаттоки бу нарсалар борасида ҳазиллашиб, изоҳларни ўқиб, кулаётганимни кўриб, ҳайратда қолганлигини айтди! У, мени йиғлаб, асабийлашади, деб ўйлаган экан... Мени шу характерим, яъни ҳар қандай вазиятда ҳам, ўзимни қўлга олиб, хотиржамликни сақлаб қола олишимни кўриб, у “сенга қойилман, баракалла!” деди. Шундан ҳам, шу жиҳатим маъқуллигини билдим. Энди “гўзалсан, чиройлисан” деган гапларга келсак, албатта, унда бундай туйғулар бор, кўзларидан, қарашидан сезаман. Аммо, худди ўзимга ўхшаб камгаплиги туфайли, бундай гапларни кам гапиради. У мендан 2 баравар камгапроқ ва 2 баравар кўпроқ оғир-босиқроқ!\n- Ҳа, ишонаман! Лекин, кўп нарса инсоннинг ўз қўлида! Тақдир бизга танлашни таклиф этади, масалан, “мана шу инсон” деб, рўпара қилади, нима қилиш кераклигини эса, биз ўзимиз танлаймиз! Шу тарзда ўз тақдиримизни ўзимиз қурамиз! Масалан, менга тақдир бошқа инсонни туҳфа қилиши ҳам мумкин эди-ку. Тақдир шу инсон билан танишишни насиб қилган экан, аммо мен унинг таклифини рад этишим ҳам мумкин эди! Масалан, “йўқ, унга турмушга чиқмайман”, дейишим ҳам мумкин эди! Мен эса, уни танладим, шундан келиб чиқиб ҳам, инсон ўз тақдирини ўзи яратади, ҳам дейишим мумкин. Тақдир таклиф этади, қолганини инсоннинг ўзи ҳал қилади, деб ўйлайман.\n- Бу инсонни айнан тақдирингиз эканлигига қандай амин бўлдингиз?\n- Йўқ, мен бунга тўлиқ амин бўлмаган эдим, мен ҳеч қачон ҳеч нарсага тўлиқ амин бўлмайман! Ҳаттоки, охирги дақиқаларгача тўғри иш қилаётганимга, тўғри қадам қўяётганимга тўлиқ амин эмасдим, ишонолмаётган эдим. Лекин, нима бўлишидан қатъий назар, мен шундай инсонманки, мен севсам, демак севги-муҳаббатни танлайман! Мен турмуш ўртоғимни севганим учун танладим! Мен шундай инсонманки, инсонийликни биринчи ўринга қўяман! Инсонлар билан муносабатда ҳам шундай! Масалан, дейлик, ёмон хулқли бир аёл, ёки қиз, лекин у жуда яхши инсон ва мен билан яхши муносабатда, мен ҳам у билан яхши муносабатда бўла оламан! Дўстлашишим ҳам мумкин! У ҳақида бошқалар ёмон гапларни гапиришса ҳам, яхши муносабатимни ўзгартирмайман! Мен учун муҳими, инсоннинг қалбида инсонийлик, муҳаббат бўлиши, агар мен буни сезсам, ўша инсон билан албатта дўстлашаман! Касби, мавқейи, ҳаёт тарзи, оиласи, ижтимоий келиб чиқиши, бу каби нарсалар, мен учун муҳим эмас! Мен учун инсоннинг қалбан қандайлиги муҳим! Энг муҳими, яхши инсон бўлсин! Муҳими, менинг ҳам қалбимда унга нисбатан меҳру муҳаббат бор экан, у билан яхши муносабатда бўламан! Мен учун қалб, биринчи ўринда!\n- Ижодингизга тўхталсак, шу кунга қадар, кинода ўзимга етарлича ижодий “багаж” тўплай олдим, деб ўйлайсизми?\n- Агар шу кунгача ижро этган ролларимдан келиб чиқсам, фақат бир нечтасинигина ўзим истагандек профессионал чиққан, дея олишим мумкин. Лекин, ижодий “багаж”га келсак, ҳали ижро қилишни орзу қилган, истаган ролларим кўп! Кўпгина тажрибали, профессионал режиссёрлар билан ишлашим керак, актрисалик борасида ҳали жуда кўп меҳнат қилишим керак, жуда кўп ўз устимда ишлашим керак, деб ҳисоблайман ва бундай дейишдан уялмайман! Мукаммалликка интиламан, ҳали хар ҳил характердаги роллар ижро этишим керак, деб ўйлайман. Худога шукур, охирги йилларда бир нечта ўзим истагандек яхши роллар ҳам ижро этдим, лекин барибир ҳали ўзим ўз ижодимдан тўлиқ қониқа олмайман. Ҳали жуда-жуда кўп ишлашим керак!\n- Одатда, аёллар, қизлар аслида қалбида қандайдир дард бўлса ҳам, кулиб туришади, дейишади. Чиндан ҳам шундайми?\n- Аниқ шундай, деб ўйламайман! Чунки, ҳар бир инсон кулиб турадими, йўқми, барибир қалбида қандайдир ғамгинлик, дарди бўлиши мумкин! Кимдир дардини яшириб, кулиб тура олади, кимдир йўқ! Инсонлар ҳар хил бўлишади. Биз ҳаммамиз инсонмиз, табиийки ҳаммани қалбида қандайдир ўзига аён бўлган оғриқ, дарди бўлиши мумкин. Баъзи инсонларни юзига қараб, унинг қалби оғриётганини бемалол билиш мумкин, баъзилар кулиб яшира олмайди. Баъзилар эса, кулиб туришадию, лекин кўзларига қарасанг, кўзлари маъюс бўлади. Баъзилар эса, чиндан ҳам бахтиёр! Биз ҳаммамиз инсонмиз ва ҳаммамизда юрак бор! Сизда, менда, ҳаттоки ўша қандайдир изоҳлар ёзаётган бераҳмларда ҳам! Ҳаммани ўз юраги, дарди, ўз оғриғи бор. Кимдир бу билан курашади, кимдир эса, ана шунинг аламини боя айтганимдек, изоҳ ёзиб енгмоқчи бўлади. Инсонлар ҳар хил!\n- Агар аёл, ёки қиз ташқи кўриниш тарафлама, қанчалик гўзал, нозик ва нафосатли бўлса, қалб, характер тарафлама шунчалик кучли, бир сўз билан айтганда, “темир хоним” ҳам бўлиши мумкин, дейишади. Агар сизни ташқи кўринишингиздан келиб чиқсак, бу қанчалик ҳақиқат?\n- Йўқ, буни ташқи кўринишга боғлиқ, деб ўйламайман! Масалан, тарихга назар солсак, актриса Мерилин Монрони олайлик, 20 асрнинг энг гўзал аёли эди, ташқи кўриниш тарафлама ҳам, жуда нозик ва нафосатли бўлган. Аммо, жуда кўп қийинчиликларни енгиб ўтган бўлишига қарамай, унинг қалби ҳам, жуда нозик ва таъсирчан эди! Шунинг учун, ҳар битта ташқи кўриниш тарафлама чиройли ва нозик бўлган аёл, қалбан ва характер тарафлама “темир хоним” бўлавермайди, деб ўйлайман. Қолаверса, мен чиройли бўлмаган аёлнинг ўзи йўқ, деб ҳисоблайман. Фақат ўзига қарамаган, ўзига эътибор қилмаган аёллар бор. Ҳар бир аёл ўзи хос равишда гўзал ва ҳар бир аёлда ўзига хос бир такрорланмас жиҳат мужассам! Агар аёл ўзига эътибор қилмаса, бу уни қалбан жуда шавқатсиз, дегани эмас! Баъзида, гўзал, ёрқин аёллар, қалбан бераҳм, ҳаттоки нафратланарли бўлиши ҳам мумкин. Ўзига қарамаган, баъзи аёллар эса, аксинча жуда бир меҳрибон, самимий бўлиши ҳам мумкин. Шунинг учун ҳам, инсонга ташқи кўриниш тарафлама баҳо бериш керак эмас, аксинча унинг қандайлигини у бошқалар билан қандай муносабатда бўлганлигига қараб билиш мумкин, деб ўйлайман. Масалан, у юқорироқ мавқедагилар билан қандай муносабатда бўляптию, ҳамда оддий инсонлар билан қандай муносабатда? Шунда унинг қандай инсонлигини билиб олиш мумкин.\n- Сиз учун гўзаллик нимани англатади?\n- Мен учун гўзаллик, бу биринчи навбатда, инсоннинг ўзини қандай тутишида! У атрофдагилар билан ўзини қандай тутяпти? Агар у кимлигидан қатъий назар, бошқаларга, ҳурмат билан муомала қилса, масалан, машҳур инсон биланми, ёки оддий сотувчи биланми, ҳамма билан ажратмай, бирдек яхши муносабатда бўлса, демак, шу инсонда инсоний гўзаллик бор, деб ҳисоблайман! Мен учун гўзаллик бу, биров инсонга қўпол муносабатда бўлса ҳам, унга нисбатан шундай муносабатда жавоб қайтармаслик, унинг даражасигача тушиб, унга жавобан паст кетмаслик, мана шуни ҳам мен гўзаллик, деб ҳисоблайман! Чинакам гўзаллик, бу бошқаларга бўлган муносабатда, муомалада намоён бўлади! Баъзилар гўзалликни фақат чиройли юзда бўлади, дейишлари мумкин. Аммо, ҳозир юз гўзаллиги муаммо эмас! Бир нечта укол, ёки пластик жарроҳлик билан гўзал бўлиш қийин эмас! Тўғри, гўзал суратга узоқ вақт тикилиш мумкин, аммо унда мазмун ҳам бўлиши керак! Дунёда гўзал инсонлар кўп, айниқса ҳозир маблағ билан гўзал бўлиш имкони бор, ҳамма бирдек гўзаллашмоқда! Юзи гўзал инсонларни топиш жуда осон, аммо қалбан, ҳаракатлари, муомаласи, муносабат тарафлама гўзал инсонларни топиш қийин! Ундайлар афсуски, жуда кам учрайди. Айниқса, инсон ҳасадгўй бўлмаса, ҳақиқий гўзаллик мана шунда! Агар инсонда ҳасад бўлса, юраги қора бўлиб, кўнглида “мана бу билан муносабат ўрнатса бўлади, бу билан йўқ”, деб одам ажратса, “чунки, бу бадавлат, бунисини мавқейи бор, буниси эса оддий одам” деб, танлаб ўтирса, унинг қандайлиги барибир билиниб қолади! Минг пластик жарроҳлик қилдирмасин, минг гўзал бўлмасин, қалбан хунуклиги, ҳасадгўйлиги, барибир ҳатти-ҳаракатларида намоён бўлиб қолади! Мен ўзим шахсан, пластик жарроҳлик ёки киприк улашларга қарши эмасман, аммо, менимча, инсонлар ташқи гўзалликка зўр берган ҳолатда, энг муҳими қалб гўзаллиги ҳақида унутиб қўйишмоқда. Одатда аёллар, эркак киши учун, ташқи гўзаллик муҳим, деб ўйлашади. Йўқ, ақлли эркак учун, биринчи ўринда қалб гўзаллиги, тарбия, билим, ташқи гўзалликдан аввал муҳимроқ бўлади.\n- Айни вақтда ўзингиздаги қайси жиҳатдан фахрланишингиз мумкин?\n- Мен инсонларнинг ютуғи, муваффақияти, бахтини кўрганда, бундан хурсанд бўла оламан! Тўйимдан сўнг, интернет орқали кўплаб негатив фикрлар ёғилганда, ўйладим, тақдир мени бу билан нимага ўргатмоқчи? Ахир ҳаётимиздаги ҳар бир ҳодиса, бизни нимагадир ўргатади! Узоқ ўйлаб, шундай фикрга келдимки, мен аввал доим Оллоҳдан мени ёмон инсонлардан асрашини сўрардим! Менинг ҳаётимда фақатгина яхши инсонлар учрашини тилардим! Энди эса, мен Оллоҳдан худди шундай ёмон инсонларга ўхшаб қолмасликни сўрайман! Ўша негатив фикрларни ёзган инсонларга ўхшаб қолмасам бас! Бундай негатив фикрларни ёзганлар ичида мутлақо нотаниш инсонлар билан бирга, афсуски, ҳамкасбларим ҳам бор! Ахир шунчаки, бировни бахти учун қувониш қийин эмасди-ку! Икки инсоннинг бахт тўйи бўлди, оила қуришди! Бахтли яшашмоқчи! Йўқ, шу оддий нарсани шунчалик даҳшатли муҳокама қилишдики! Мен Оллоҳдан астойдил сўрайман, мен ҳеч қачон уларга ўхшаб қолмай, улардек бўлишдан ўзи асрагин! Мен улардек эмаслигим, бошқаларни бахтидан астойдил хурсанд бўла олишим билан фахрланаман! Бунинг учун шукур қиламан! Бошқаларнинг бахтли кунидан, бахтидан қувона олиш ҳам, бир фазилат экан! Бундан ташқари, менда баъзи касбдошларим каби, ролларни қизғаниш хусусияти ҳам йўқ! Баъзи профессионал актёрлар, буни ёмон одат, агар роль муҳим ва қизиқарли бўлса, унинг учун курашиш керак, дейишади. Бир тарафдан уларни ҳам фикрига қўшиламан. Аммо, ўша роль барибир бошқа инсонга насиб қилса-чи? Бундай ҳолат менда кўп бўлган! Лекин, мен шунда ўша роль насиб қилганлардан ўша ролларни қизғанмаганман, ёмонлик тиламаганман ва ёмон муносабатда ҳам бўлмаганман! Шундай эканлигимдан фахрланаман ва бунинг учун ҳам шукур қиламан! Яна бир жиҳатим, тўйдан сўнг, мен шоу бизнесда, ўзимни дўстларим даврасида, ким мен ҳақимда ёмон гаплар гапираётганини фамилиясигача аниқ билдим, ҳамда кўплардан кўнглим қолди! Чунки, тўйимга таклиф қилинганларнинг ҳаммаси мен жуда ҳурмат қилган инсонлар эди! Бегонаси йўқ эди! Вақт ўтиб, айнан шу инсонлар, мен ва эрим ҳақида, ҳар хил гапларни гапираётганликларини билдим... Улар орасида энг ҳурмат қилган ҳамкасбларим ҳам бор эди... Мен уларнинг ҳеч бирига ёмонлик қилмаганман! Тўғриси, жуда ҳам кўнглим оғриди! Йўқ, мен ҳеч кимга қўнғироқ қилиб, “нега бундай деяпсиз?” ҳам, демадим. Ўзимни оқламадим ҳам. Мен ҳеч кимга жавобан ёмонлик ҳам тиламайман! Мени билмай туриб гапираётганларга ҳам, билиб туриб гапираётганларга ҳам! Муҳими, ўзим эса, уларга ўхшаб қолмаслик, улардек бўлмаслик учун астойдил ҳаракат қиламан! Чунки шундай яшаш, яхши ва осонроқ, деб ўйлайман!\n- Одатда нима учун йиғлашингиз мумкин?\n-Мен кўпроқ Янгиликларни кўриб, дунёда бўлаётган баъзи ҳодисаларни кўриб, йиғлаб юборишим мумкин. Шунинг учун ҳам, охирги вақтларда Янгиликлар кўрмай қўйдим. Чунки, ҳозир дунёда бўлаётган воқеалар даҳшатли тус олмоқда, ҳар куни уруш, қон тўкишлар, инсонлар бир-бирларига нисбатан зўравонлик қилишмоқда! Буларни кўриб, беихтиёр йиғлаб юборасан! Аввал, таъсирли фильм кўрсам, ёки китоб ўқисам йиғлардим. Энди эса, улғайдим шекилли, йиғлашим қийин. Агар жуда қаттиқ ранжитишса, йиғлашим мумкин. Аммо, охирги марта қачон йиғлаганимни эслолмайман!\n- Ўзингиз роль ижро қилган фильмларингизни қайта кўрасизми?\n- Йўқ! Фақат премьера кунида кўраман, шундан сўнг, ҳаттоки телевизорда берса ҳам, режиссёр дискини берганида ҳам кўрмайман! Сабаби, уларни қайта кўрсам, камчиликларимни кўраман ва “мана бу ерида бундай ижро қилиш керак эди, бу ерини бундай қилиш керак эди” деган фикрлар билан, ўзимга нисбатан қаттиқ танқид бошланади! Ўз ижройимни ўзим аёвсиз танқид қиламан, ҳамда ўзимга бўлган ишончим йўқола бошлайди... Шунинг учун ҳам, ҳар битта роль ижро этган фильмимни премьера куни кўраман, минусларини билиб оламан ва кейин ўша минусларни бартараф этиш устида ишлайман! Яна қайта кўришни ёқтирмайман.\n- Турмуш ўртоғингиз билан бир-бирингизни қўл телефонингизни текширасизларми?\n- Йўқ! Менда бундай одат тўйдан аввал ҳам бўлмаган, ҳозир ҳам йўқ! Турмуш ўртоғимда ҳам йўқ! Турмуш ўртоғим душга кириб кетганида, ёки ухлаётганидами, уни қўл телефонини текширишни, мен ўзимни ерга уриш, деб биламан! Фикримча, аёл эрини кузатиб, пойлаб, ундай назорат қилгунча, яхшиси, ўзига кўпроқ эътибор қаратгани маъқул! Шунда эрини қўл телефонини пойлаб юришга ҳам ҳожат қолмайди, деб ўйлайман. Мени Онам, “ҳеч қачон эркак кишини пойлаб, ўзингни ерга урма”, деб ўргатганлар. Чунки, эрини назорат қилмоқчи бўлиб, қўл телефонларини текшириб пойлайдиган аёл, менимча, ўзига ишончи бўлмаган, ўзини ўзи ерга урадиган аёл, деб ўйлайман. Эркак киши бу ҳақида билиб қолганида эса, бу иш унда ўша аёлга нисбатан фақат ачиниш ҳиссини уйғотиши мумкин, холос. Бу иш билан эрингизда ўзингизга нисбатан асло ҳурмат уйғота олмайсиз, барибир. Шунинг учун ҳам, менда ҳеч қачон эримни қўл телефонини қараб кўриш фикри ҳам бўлмаган! Ҳаттоки, унинг қўл телефони уйда қолиб кетган тақдирда ҳам, уни ўзини рухсатисиз, телефонига қўлимни текказмайман. Эрининг қўл телефонини яширинча қараш, аёл учун биринчи навбатда ўзини ерга уриш бўлса, яна бир тарафдан жуда хунук, паст иш, деб биламан. Агар у ерда бирор бошқа бир бегона қиз билан ёзишмалар, қўнғироқлар бўлган тақдирда ҳам, буни барибир вақти келиб, уни ўзидан билиш мумкин! Ўзи айтиши мумкин, ёки тасодифан бошқа сабаб билан ҳам билиш мумкин. Бу гапларимни ўқиб, баъзи аёллар “ўзинг ҳаёт ҳақида нимани ҳам билардинг?” ҳам дейишар, лекин, мен ўзим шундай эрини телефонини яширинча текширадиган аёлларни ҳурмат қилмайман! Аёл киши, ўзини ҳурматини билиши, ҳар қандай вазиятда ҳам ўзини муносиб тута олиши керак, деб ўйлайман! Муносиб аёлларни эса, ҳурмат қиламан!\n- Ҳозир ҳаётингизда сиз учун энг муҳими?\n- Ҳозир ҳаётимда энг муҳими, бу менинг янги оилам, умр йўлдошим! Турмуш қургунимча, менинг ҳаётимда карьера биринчи ўринда эди, тўғри, мен касбимни ташламайман, карьера эндиликда ҳам ҳаётимда ўзига хос ўрин тутишда давом этади, лекин айнан ҳозирги вақтда оила биринчи ўринга ўтган, карьера эса, ундан сўнг, албатта.\n- Сиз учун қизиқарли бўлган ва кинода ролини ижро қилишни орзу қилган бирор бир тарихий шахс борми?\n- Қорақалпоғистонда “Қирққиз ҳақида афсона” бор! У ерда 40 та қиз тасвирланган бўлиб, улар ўз Ватанини ёвдан ҳимоя қилиш учун, от минишни, қурол ишлатиб, жанг қилишни ўрганишади. Сўнг, ўз юртини жанговар ҳолда ҳимоя қилишади. Уларнинг бошлиғи Гулойим исмли қиз эди. Ёв қўлига тириклайин тушмаслик учун, улар тошга айланишни илтижо қилишади. Мен учун улар ҳақиқий тарихий қаҳрамонлар! Улар қаердан куч олишган, қиз бола бўла туриб, ўз юртини ҳимоя қила олганликлари, жасорати, мени ҳайратда қолдирган. Мана шу қаҳрамонлар ҳақида бадиий фильм олиниши, улардан бирини экранда талқин этишни истардим!\n- Озми, кўпми кинода фаолият олиб бораётган актриса сифатида, бугунги кунда актрисаларга нима етишмайди, деб ўйлайсиз?\n- Менимча, ўз-ўзига нисбатан танқидий ёндошиш етишмайди! Яъни, ўзини ўзи танқид қила олиш! Мен ҳамма актрисалар номидан ҳам, ҳаммаларига нисбатан ҳам, бундай дея олмайман. Бунга ҳаққим йўқ. Бу мени шахсий фикрим. Ҳар бир актрисани ўз йўли бор, ҳар бир актриса қўлидан келганча ҳаракат қиляпти, деб ўйлайман. Лекин, умумий олиб қаралса, ўзига, ролларига нисбатан танқидий ёндошиш етишмайди. Агар шу нарса бўлса, ўзига ҳам, сценарийларга ҳам, режиссёрларга ҳам талабчанлик билан ёндошиш бўлади. Талабчанлик бўлса, табиийки сифат ҳам ошади. Инсон бошқалардан эмас, ўзидан яхшироқ бўлиши керак! Яъни, бугундан кўра, эртага унинг ўзи янада яхшироқ бўлиши керак! Масалан, мен ўзимни ижро этган ролимни кўриб, “эртага бундан ҳам яхшироқ ижро этишим керак” деб ўйлашим зарур! Менимча, ҳозир мана шу нарса етишмаяпти! Бизда эса, аксинча, “мен мана бу актрисадан кўра яхшироқ ўйнашим керак” деган фикр бор, деб ўйлайман. Менимча, айниқса, энди бошлаётган ёш актрисалар, шундай ўйлашади. Улар ҳозирги кундаги таниқли бўлган актрисалардан кўра, яхшироқ роль ижро қилишни исташади ва бу хато фикр, деб ўйлайман. Инсон уни ўрнига, ўз устида ишлаши, ўз касби борасида мукаммалликка интилиши керак.\n- Ҳозирги кунда инсонларни кузатганда, нималар ҳақида ўйлайсиз?\n- Биласизми, инсонларни кузатиб, охирги вақтда, бўлиб ўтган ҳодисалардан сўнг, шундай фикрга кела бошладим. Инсонлар аслида янада меҳрибонроқ, раҳмдилроқ бўлишлари керак эмасми? Улар эса, негадир бераҳмлашиб, ёвузлашиб бораётгандек... Кимдадир нимадир яхши бўлса, нимадир муваффақиятли чиқса, уларга ёқмаётгандек... Мен истардимки, инсонлар бошқа инсонларни беҳуда муҳокама қилишни тўхтатишса... ғийбатни тўхтатишса... Масалан, қўшнисини, қариндошларини, актрисаларни, хонандаларни муҳокама қилишни, улар ҳақида ноўрин гапларни гапираверишни тўхтатишса... Чунки, ҳаётда ҳамма нарса қайтади! Бу қайтар дунё! Масалан, сен бугун бирор инсон ҳақида ёмон гап гапиряпсанми, эртага сени фарзандинг ҳақида айнан ўша ёмон гапни гапиришлари мумкин... Энг ёмони, ёмонлик сени ўзингга эмас, фарзандларингга қайтади... Бу ҳақида кўплар унутиб қўйишган... Бутунлай унутишса ҳам ажаб эмас... Кимнидир муҳокама қилиш, ҳаётини синдириш, кимнидир йиғлатиб, озор беришдан аввал, буларнинг барчаси бир кун келиб, яқинларидан кимгадир қайтиши ҳақида ўйлаб кўришса, дунёда ёмонликлар камаярмиди?... Масалан, мен туфайли кимдир ноҳақ кўзёш тўкса, мен туфайли озор чекса, мен ўзимдан нафратланган бўлардим... Мен туфайли кимдир ноҳақ сиқилиши, мени ўзим учун, ўзимдан нафратланарли ҳолат, деб ҳисоблайман ва ҳеч қачон бунга йўл қўймайман! Баъзида тасодифан ўзинг кутмаган ҳолда, бировнинг дилини оғритиб қўйишинг мумкин, агар шундай ҳолат юз берса, мен ҳеч иккиланмай “кечир, мен хато қилдим, узр, мен буни ҳоҳламагандим” деб, кечирим сўрашим мумкин! Шунинг учун ҳам, ўйлайманки, ҳозир айримларга раҳмдиллик етишмаяпти! Бировларнинг ҳаёти билан яшашни бас қилиб, ўз ҳаёти билан яшашни, бошқаларни ҳаётига зарар етказмасликни, қайтар дунё борлигини, ҳаётда бошқаларга нима берсанг, ўзингга ҳам шу нарса қайтишини унутмасликларини сўрайман! Тилагим, ҳаёт йўлимизда учрайдиган ҳар бир инсон, биз ўзимиз қандай бўлсак, худди шундай инсон бўлсин! Балки, шундагина инсонлар фикрлаб, бошқаларга нисбатан ҳам раҳмдил ва меҳрибонроқ бўлишармиди?\n- Янги йилда барчага тилакларингиз?\n- Юртимизда яхши янгиликлар кўп! Жуда яхши сиёсий ўзгаришлар бўляпти, Янги йилга Янги Президент билан кириб келяпмиз! Ҳар бир инсоннинг қалбида, юртимизда ижтимоий ҳаётда, янада яхши ўзгаришлар бўлишига умидлар катта! Мени ўзимда ҳам шундай, чунки, мен ўз юртимни жуда ҳам севаман! Шунинг учун ҳам, барчага фақат яхшилик тилайман! Янги 2017 йил давомида ҳар бир ўзбек хонадонида, ўзлари орзу қилган мўъжизалар юз берсин! Кимдир фарзанд кўришни орзу қилган бўлса, 2017 йилда албатта амалга ошсин, фарзандли бўлсин, кимни уйида бемор бўлса, албатта соғайиб кетсин, кимдир оилали бўлишни орзу қилган бўлса, бу йил ниятига етсин, ҳар бир инсоннинг орзулари албатта, амалга ошсин! Энг муҳими, қанчалик кўп яхшиликка интилсанг, яхшиликка ишонсанг, яхши инсонларга ишонсанг, ҳаётингга ҳам шунчалик кўп яхшилик келади! Шунинг учун ҳам, ҳаётда қанчалик негатив ҳолатлар бўлмасин, барибир бу ўткинчи ва албатта унинг ортидан яхшилик ҳам келади! Яхшиликни унутмаслик, яхшиликка ишониш керак!


Учиш пункти мамлакат ичида бўлганида авиабилетларни миллий валютада реализация қилинадиган шахслар рўйхати тасдиқланди\n12:42 / 24.04.2016\nЎзбекистон Республикаси Вазирлар Маҳкамасининг 2011 йил 1 августдаги 224-сонли “Авиаташув хизматларини амалга оширишни тартибга солиш чора-тадбирлари тўғрисида”ги қарорига биноан 2011 йил 5 августдан мамлакатимиз ҳудудида авиакомпаниялар, уларинг ваколатхоналари ва агентлари томонидан авиачиптачилар реализация қилиш бўйича қўшимча тартиб белгиланди. Унга кўра, билетлар Ўзбекистон Республикаси норезидентлари учун ҳамда авиаташувнинг барча пунктлари мамлакатдан ташқарида бўлганида резидентлар учун ҳам хорижий валютада сотилади. Бу ҳақда “Ўзбекистон ҳаво йўллари” МАК ҳаво алоқалари бош агентлик директори Алишер Муллабеков маълумоти асосида “Даракчи” нашри ёзмоқда.\n— Вазирлар Маҳкамасининг юқорида эслатиб ўтилган Қарорининг 3-иловасига кўра, Ташқи ишлар вазирлиги дипломатик ва консуллик хизматлари ходимлари ва уларнинг оила аъзоларига авиаташувнинг учиш пунктлари мамлакатдан ташқарида бўлганида МАК билетлари сўмда сотилиши белгиланган. Шунингдек, юридик шахслар ходимларини хизмат сафарларига жўнатаётганларида, учиш пункти мамлакат ичида бўлганида расмий хат билан мурожаат қилишлари ва билетни миллий валютада олишлари мумкин бўлади.\nБундан ташқари, учиш пункти мамлакат ичида бўлганида авиабилетларни миллий валютада реализация қилинадиган шахслар рўйхати тасдиқланган. Унга кўра:\n- 1941-1945 йиллар уруш қатнашчилари, ногиронлар ва уларга тенглаштирилган шахслар;\n- 1941-1945 йилларда уруш ортида фидокорона меҳнат қилиб, орден ва медаллар билан тақдирланганлар;\n- I ва II гуруҳ ногиронлари ва уларнинг кузатувчилари;\n- Болалигидан ногиронлар ва уларни кузатувчи шахслар;\n- Ўзбекистон Республикаси Соғлиқни сақлаш вазирлиги тиббий-консультатив комиссияси ёки бюджетдан ташқари Пенсия жамғармасининг Республика тиббий-ижтимоий экспертиза инспекцияси Тиббий-меҳнат экспертиза хизмати томонидан берилган маълумотнома асосида даволанашига чиқаётган шахслар;\n- Телеграмма асосида яқин қариндошларининг жанозасига кетаётган шахслар;\n- Олий ўқув юртининг таклифи/йўлланмаси асосида хорижда таълим олиш учун чиқаётган шахслар;\n- Чернобиль АЭС ҳалокати оқибатларини ликвидациясида иштирок этганлар;\n- Учиш пунктлари мамлакатдан ташқарида бўлган Ўзбекистон Республикаси резидентларига;\n- Россия Федерациясига парвоз қилаётганларга;\n- “Ўзбекистон ҳаво йўллари” МАКнинг барча турдаги қатновларида учаётган Ўзбекистон Республикаси норезидентларига хорижий валютада;\n- МДҲ (Россиядан ташқари) ва узоқ хорижга парвоз қилаётган Ўзбекистон Республикаси резидентларига миллий валютада авиабилет сотилади.


#FootWeek: Миллий жамоамиз Тожикистон билан баҳсга тайёрми? Ёхуд ҳафта ўйини, Суперлигадаги ғалати голлар ва Нуралиев ўз истеъфоси ҳақида\nДилшод НуралиевДаврон ФайзиевFootWeek\n#FootWeek кўрсатувининг навбатдаги сонида Тошкентда йиғин ўтказаётган Ўзбекистон миллий жамоаси лагерида меҳмон бўлдик. Вадим Абрамов жамоаси 3 сентябрь куни Тожикистон миллий жамоасига қарши ўйинга ҳозирлик кўрмоқда. Кўрсатувнинг бу сонида бош жамоамизнинг пойтахтдаги бу йилги биринчи баҳсига тайёргарлиги, Дилшод Нуралиевнинг «Локомотив»ни тарк этгани сабаблари, Суперлигадиг ғалати голлар ва жаҳон футболидаги бир қатор эътиборли воқеалар жой олган.\n«Ўзбекистон миллий жамоасининг янгиланган таркибини кўрасиз...»\nМиллий жамоамизнинг «Бунёдкор» академияси майдонида ўтаётган машғулотларида иштирок этиб, Вадим Абрамов бошчилигадаги тайёргарликни кузатиб бораётган ЎФА матбуот хизмати раҳбари, ҳамкасбимиз Даврон Файзиевнинг фикрлари билан қизиқдик.\n«ЖЧ-2022 саралаш босқич ўйинлари ФИФА томонидан 2021 йилга қолдирилган бўлса-да, Тожикистон билан келишувмиз бекор бўлмади ва ўртоқлик баҳсини ўтказиб олишга қарор қилинди. Миллий жамоамиз бош мураббийи Вадим Карленович ҳозирги вазиятдан келиб чиқиб, таркибни янада янгилаб олди, дейиш мумкин. Ўтган сафардагидек бу сафар ҳам йиғин легионерларсиз ва «Пахтакор» футболчиларисиз ўтказилмоқда. Ўтган сафар чемпион жамоамизнинг 13 нафар аъзоси карантин сабабли қатнаша олмаганди, бу сафар эса улар Суперлига доирасида Наманганда ўйин ўтказишди. Шунга қарамай, мураббийлар жамоа билан яхши ишлашмоқда. Футболчилар ҳам юқори спорт формасида дейиш мумкин. Сабаби Суперлигада мавсум қизиётган вақт ҳозир. Ўртоқлик учрашуви қизиқарли ўтишига шубҳам йўқ. Баҳс ТВ ва YouTube орқали трансляция қилиниши режалаштирилган», - дейди Даврон Файзиев.\nЙирик мағлубиятлардан кейин истеъфога чиққан «Локо» мураббийи нимадан ранжиди?\nНавбатдаги манзилимиз «Локомотив» ёшлар жамоасининг машғулот майдони бўлди. У ерда учта мағлубиятли баҳсдан кейин куни кеча «Локомотив» клуби бош мураббийлигини тарк этган Дилшод Нуралиевни суҳбатга тортдик. Тажрибали мутахассис «Локо»ни вақтинчалик қабул қилиб олганидан кейин «Пахтакор» (0:7) ва «Насаф»га (0:4) учралган йирик ҳисобдаги мағлубиятлардан кейин матбуотда шогирдлари ҳақида кескин фикрлар билдирганди.\n«Қўқон-1912»га қарши ўйин куни мени вақтинчалик бош мураббий сифатида таклиф қилишди. Клуб раҳбарлари Андрей Фёдоров кетганидан кейин қийин паллада таклиф қилишгани учун йўқ дея олмай, рози бўлдим. Аммо кетма-кет учта ўйиндаги мағлубият мени анча асабийлаштирди. Ҳаттоки 0:7 ва 0:4 ҳисобидаги мағлубиятдан кейин соғлиғимни бироз йўқотиб ҳам қўйдим. Мени хафа қилгани жамоани ўз ортидан эргаштира оладиган футболчи чиқмагани бўлди. Имкониятим даражасида клубни оғир вазиятдан олиб чиқишга ҳаракат қилдим. Афсус буни уддалай олмадик. Аммо бу қўлимиздан келарди деб ўйлайман», дейди истеъфога чиққан ва ҳозир яна жамоанинг ёшлари билан ишлаётган Дилшод Нуралиев. Интервьюнинг тўлиқ қисмини томоша қилганингиз афзал.\nСуперлигадаги ғалати голлардан Мессининг болаликдаги камёб кадрларигача...\nШунингдек, бу галги кўрсатувда ҳам кўплаб қизиқарли мавзулардаги мулоҳазалар ўрин олган. Жумладан, Суперлига ўйинларида киритилган ғалати голлардан тортиб, Марадонанинг Европада ишлаши мумкинлиги, Кантенинг финти, Буффонни сувдаги суперсейви ҳамда Мессининг болаликдаги ажойиб ўйинлари муҳрланган камёб видеокадрлар жой олган.\n#FootWeek'нинг янги сонини томоша қилинг ва ижтимоий тармоқлардаги саҳифаларимизда ўз фикрларингизни билдиринг. Биз барча фикрларни кузатиб борамиз.


Толиблар сайловни бузиш ниятида\n29 ноябр 2021, Тошкент вақти: 11:25\nТолибон ҳаракати Афғонистон фуқароларини 20 августда ўтказилажак президентлик сайловини бойкот қилиб¸ мамлакат босқинчиларига қарши жиҳодга қўшилишга чақирди.\nИнтернет сайтлардан бирига жойлаштирилган чақириқда толибон ҳаракати барча жангариларни фуқароларнинг сайлов участкаларига боришини олдини олиш учун йўллардаги назоратни кучайтириш ва “душман марказлари”ни нишонга олишга даъват қилди.\nҲозирги кунда Афғонистонда халқаро кучларнинг 90 минга яқин аскари хизмат қилмоқда. АҚШ, Буюк Британия ва Афғонистон хавфсизлик кучлари сайловнинг хавфсиз ўтказилишини таъминлаш мақсадида, мамлакат бўйлаб жангариларга қарши кенг кўламли ҳарбий амалиётлар ўтказмоқда.\nАйни пайтда¸ пайшанба куни Ҳелманд вилоятида йўл четига ўрнатилган бомба портлаши оқибатида ҳукумат кучларининг тўрт аскари нобуд бўлди, икки нафари тан жароҳати олди.


Ҳуқуқий ривожланиш халқаро ташкилоти (ҲРХТ)нинг Марказий Осиё бўйича минтақавий директори Фред Хюстон халқаро анжуманда Pro bono ҳақида маъруза қила туриб, собиқ совет республикалари орасида Грузиянинг тажрибаларини юқори баҳолагани ҳақида қисқача хабар берган эдик. Ўқувчиларимиз эса бундай муносабатнинг сабаби ҳақида батафсилроқ маълумот беришимизни сўрашди. Шунга кўра маърузанинг тегишли қисмини синхрон таржима асосида, жузъий таҳрир билан эълон қиляпмиз:\n— Pro bono доираси, албатта, бутун мамлакатни қамраб олган бўлиши, жўғрофий жойлашувидан қатъий назар, барча ҳудуд аҳолиси бирдек таъминланмоғи лозим. Шунингдек, бундай ёрдам ортида инсон тақдири ётар экан, у жудаям сифатли бўлиши шарт.\nХўш, юридик ёрдам билан таъминланганлик даражаси қайси давлатда қандай?\nМасалан, Қирғизистонда юридик ёрдам кўрсатиш бўйича Миллий кенгаш фаолият кўрсатса-да, ҳали ечилмаган муаммолари кўп. Жумладан, аҳолини Pro bono билан таъминлаш учун қанча ҳуқуқшунос кераклиги ҳам аниқланмаган. Чунки бунга бюджетдан кераклича маблағ ажратилмаган, зарур маблағлар учун манбалар мавжуд эмас. Pro bono фақат талаб бўлгандагина кўрсатилади.\nҚозоғистонда эса, маълумотларга қараганда, давлат Pro bono бўйича нодавлат-нотижорт ташкилотлар билан шартнома тузиб, ҳуқуқий ёрдам кўрсатишга келишиб олиб ишлайди.\nГрузияда эса тамомила бошқача шароит. Давлат нафақат жиноий ишларга тааллуқли масалаларда, ҳатто оилавий низоларни бартараф этишда ҳам фуқароларга алоҳида ҳуқуқий кўмак беради. Бу борада жуда ҳам ривожанган қонун намунаси мавжуд. Ҳуқуқий хизмат шу даражада сифатли йўлга қўйилганки, адвокатнинг олдига борсангиз, албатта бир соат вақт ажратиб, сизни тинглайди ва керакли маслаҳат беради. Тўлиқ, сифатли юридик ёрдам кўрсатади. Бу жуда ҳам жиддий ва мустаҳкам тизим. Бу тизимда ишлайдиган ҳуқушунослар ташқаридан борган мижоз билан илашмайди. Улар фақат рўйхатда кўрсатилган тоифадаги мижозларгагина ёрдам кўрсатишади. Умуман, бу мамлакатда Pro bono марказлашган ҳолда бошқариб турилади. Бу муҳим, чунки Pro bono билан банд бўлган адвокат албатта таъминланиб, рағбатлантириб турилиши керак.\nАҚШда ҳам иккита тизим бор: давлат таъминотидаги ва хусусий ёрдам тизими. Pro bono тизими давлат таъминотида бўлиб, унда ишлайдиган авокатларнинг ойлигини ҳукумат тўлайди ва улар бу тизимда тўлиқ маош олиб ишлашади. Адвокатлар ўз фирмаларини очишдан олдин шу тизимда 5-6 йил ишлаб, каттагина тажрибани қўлга киритишади.\nКанадада эса озгина фарқ бор. Аввало Ғарб дунёси каби бу ерда ҳам адвокатлар диққат билан ишлашади. Чунки мижоз адвокатнинг ишидан кўнгли тўлмаса, уни судга беради-да! Шу боис Канада мазкур тўловни ҳам суғурталаш бўйича қарор қабул қилди.\nГерманияда юрист маълум бир иш ҳақида тўлиқ маълумотга эга бўлмаса, ишдан воз кечиши мумкин. Мижоз ҳам ўзи хоҳлаган ҳуқуқшуносни танлаши мумкин. Аммо унга мурожаат қилиб, ўзи ҳақида гапириб бериши учун 10 евро тўлайди. Қизиғи шундаки, бу мамлакатда ҳуқуқшунослар ўзининг оила аъзолари ва қариндошларига ёрдам кўрсатиши мумкин эмас.\nЎзбекистонда Pro bono тизимини қўллаб-қувватлаш учун нима қилиш керак? Билишимча, бу ерда одамлар турли ҳолатда адвокат ёллаши мумкин. Аммо, бизнинг ўрганишларимиздан келиб чиқиб айтаманки, агар Pro bono масаласини яхши йўлга қўйишни режалаштирсангиз, кўпроқ Грузия тажрибасини ўрганиш маъқул. Агар уларнинг бу борадаги қонунчилигини ўрганиб, ўзларингиздаги ҳолат билан солиштириб чиқсангиз, кўп нарсага ойдинлик киритиб олишларингиз мумкин деб ўйлайман.\nАлбатта судларда одамларнинг ўзлари учун ўзлари адвокат ёллаши ҳамиша ҳам арзон хизмат эмас. Шу боис бу борада одамларга ёрдам керак. Уни қайси йўл билан ҳал этишни эса мамлакатдаги ҳолатдан ва салоҳиятингиздан келиб чиқиб ҳал қиласизлар. Лекин, унутмаслик лозимки, бутун дунё учун хос бўлган битта қоида бор — бу ҳуқуқий жамиятда ҳар қандай ҳолатда ҳам фуқароларга юқори ва сифатли ҳуқуқий хизмат кўрсатилишига эришишдир.\n2019-04-27 23:41:36 | 751 | 0 |\n2018-12-06 17:56:03 861 0\n2019-06-14 19:15:31 1017 0\n2020-07-25 02:03:59 311 0\nОила кодексига қўшимча ва ўзгартишлар киритилади\n2019-02-13 12:19:11 778 0\nАдвокат: “Бир хил ҳаракат учун жавобгарликка тортишда икки хил стандарт қўлланилмоқда”\n2020-05-28 15:49:03 1070 0\n2019-09-21 17:23:19 780 0


Россиядан Ўзбекистонга пул жўнатмалари 49 фоизга озайди\n2015 йилнинг биринчи чорагида Россиядaн Ўзбекистонгa жисмоний шахслар томонидан юборилган пул жўнaтмaлaри ҳaжми 49 фоизга озайиб, 460 миллион доллaрни тaшкил этгaн.\nБу ҳaқдa Россиянинг “TMT Консалтинг” таҳлилий агентлиги ва Contact тўлов тизими таҳлилий маркази ҳисоботигa тaяниб CA-news.org нaшри хaбaр берди.\nҲисоботда айтилишича, январь-март ойларида Ўзбекистондан Россияга юборилган пул ҳажми, аксинча, 10% га кўпайган.\nАгентликлар пул жўнaтмaлaрининг кaмaйишигa рублнинг қадрсизланиши ҳамда Россиядaги товaрлaр вa кўчмaс мулкнинг доллaрга нисбатан aрзонлaши натижасида бу мамлакатга юборилган пул жўнатмаларининг кўпайиши билан изоҳлаган.\nКўрсаткичларнинг пастлашига қарамай Ўзбекистон Россиядан пул жўнатмалари бўйича 2015 йилнинг биринчи кварталида биринчиликни ўзида сақлаб қолган.\nЎзбекистонга пул жўнaтмaлaрининг озaйиши 2014 йилдa ҳaм кузaтилгaн эди.\nЖаҳон банки ҳисоб-китобига қараганда, 2014 йилда хориждан Ўзбекистонга юборилаган пул 1 миллиард долардан кўпроққа озайган.


14:09 22 Январ 2019\n16:55 30.07.2017 (Янгиланган 17:22 30.07.2017) Ҳавола олиш\nЖиноятчига нисбатан Ўзбекистон ЖКнинг 277 моддасига кўра, (безорилик, фуқаро соғлиғига зарар еткизиш, жамоат жойда белгиланган тартиб қоидаларга амал қилмаслик) банди бўйича жиноий иш қўзғатилган.\nТОШКЕНТ, 30 июл — Sputnik. Ушбу йилнинг 27 июль куни соат 10:30 да Сирғали туманидаги “Рихсивой” кафесида, нотаниш киши маст ҳолда фуқаро Миронова Людмила Петровнага (исми ўзгартирилган) пичоқ санчади ва воқеа жойидан ғойиб бўлuган эди.\nТошкент ИИББнинг Сирғали туман бўлими томонидан ушбу иш юзасида ўтказилган тергов-суриштириув ишлари натижасида, ушбу жиноятни содир этганликда айблаб фуқаро Хамидходжаев Рихсивой Эркинович қўлга олинган. Унга нисбатан Ўзбекистон ЖКнинг 277 моддасига кўра, (безорилик, фуқаро соғлиғига зарар еткизиш, жамоат жойда белгиланган тартиб қоидаларга амал қилмаслик) банди бўйича жиноий иш қўзғатилган, деб хабар қилмоқда Тошкент ИИББ матбот хизмати.\nЭслатиб ўтамиз, ушбу воқеа гувоҳлар томонидан олинган фотосуратлар ижтимоий тармоқларда жойлаштирилганидан кейин катта муҳокамаларга сабаб бўлган эди. Ўшанда жабрланган қиз тез ёрдам автомобилида 16 шаҳар касалхонасига олиб кетилганлиги хабар қилинган эди. Жабрланувчи ҳозир қандай аҳволда эканлиги ҳақида ИИББ хабар қилмаган.


Тошкентда Ислом цивилизацияси маркази ташкил этилади – Газета.uz\nТошкентда Ислом цивилизацияси маркази ташкил этилади\nПрезидент Ҳазрати Имом (Хастимом) мажмуасида бўлиб, Ислом цивилизацияси маркази лойиҳаси билан танишди.\nLotinchada 1 сентябрь 2017, 17:42 Сиёсат\nЎзбекистон Президенти Шавкат Мирзиёев 1 сентябрь куни Тошкентдаги Ҳазрати Имом (Хастимом) мажмуасида бўлиб, Ислом цивилизацияси маркази лойиҳаси билан танишди, хабар берди ЎзА.\nУшбу марказ давлат раҳбарининг 23 июндаги Вазирлар Маҳкамаси ҳузурида Ислом маданияти марказини ташкил этиш чора-тадбирлари тўғрисидаги қарори асосида ташкил этилмоқда. Президент марказ номини Ислом цивилизацияси маркази, деб ўзгартириш таклифини билдирди.\nЛойиҳага кўра, марказда академия, кутубхона, архив ва қўлёзмалар фонди ташкил этилиб, уларни бугунги Ўзбекистон заминидан етишиб чиққан буюк мутафаккирлар ва уламолар томонидан асос солинган илмий ва диний мактабларга доир мамлакатда ва чет элларда сақланаётган қадимий қўлёзма ва тошбосма китоблар, тарихий далил ва ҳужжатлар, археологик топилмалар, осори-атиқалар, шу йўналишдаги замонавий илмий-тадқиқот ишлари, видео ва фото ҳужжатлар билан бойитиш, 300 ўринли конференция зали барпо этиш кўзда тутилган.\n«Биз аждодларимиз билан доимо фахрланиб келганмиз, — деди давлат раҳбари. - Шундай экан, ўзимиз ҳам уларга муносиб бўлишимиз керак. Ташкил этилаётган марказда ҳам бунинг учун барча шароитларни яратиш, етук олимларни жалб қилиш лозим. Мазкур соҳага оид адабиётларни жамлаш, чет элларда бўлса, юртимизга олиб келиш чораларини кўриш зарур. Бундан ташқари, мамлакатимиздаги диний йўналишдаги тўққизта ўрта махсус ва иккита олий таълим муассасаси ҳам марказ ихтиёрига ўтказилади. Бу ерда сабоқ берадиган ўқитувчилар билими ва савиясига алоҳида эътибор қаратиш даркор».\n«Бу марказ бизнинг ислом дини тарғиботидаги юзимиз бўлади. Шундай экан, унинг ташқи кўриниши, бу ерда ишлатиладиган қурилиш материалларига ҳам эътибор қаратиш лозим. Одатдаги, кўзимиз ўрганиб қолган лойиҳалардан воз кечиб, янги шакл ва дизайн топишимиз керак», — деди Президент.\nМарказ қурилиши муносабати билан бошқа жойга кўчириладиган аҳоли учун янги замонавий уй-жойлар барпо этиляпти.\n«Газета.uz» 4 364\nИслом цивилизацияси маркази трансформация қилинади 17 июл 2021, 14:32


Ёқимсиз ҳидли экзотик мева – дуриан Россияда тобора оммалашиб бормоқда • EastFruit\nБош саҳифа › Янгиликлар › Ёқимсиз ҳидли экзотик мева – дуриан Россияда тобора оммалашиб бормоқда\nЁқимсиз ҳидли экзотик мева – дуриан Россияда тобора оммалашиб бормоқда\nМуаллиф: EastFruit 25 Дек 21 24 Дек 21 0104\nEastFruit таҳлилчилари Россия истеъмолчилари орасида дурианнинг машҳурлик даражаси тез ўсиб бораётганига эътибор қаратишмоқда. 2021 йилнинг ўтган 10 ойида Россияга сархил дуриан импорти бирданига 2,5 баравар ошди. Ушбу экзотик мева учун Россиядаги бадавлат истеъмолчилар жуда кўп пул тўлашга тайёр, шунинг учун премиум супермаркет тармоқлари уни борган сайин муҳим ассортимент позицияси деб билмоқда.\nДуриан қайси мамлакатларда етиштирилади, у қанчалик машҳур ва Россия бозорига қаердан келтирилади?\nАввало, шуни қайд этиш жоизки, 2020 йилда сархил дуриан халқаро савдосининг глобал ҳажми 3 миллиард долларга яқинлашди. Бу жуда кўп, чунки, дуриан қиммат мева ҳисобланади. Таққослаш учун айтадиган бўлсак, минтақамизда энг машҳур саналган мева – олманинг бутун жаҳон бўйича савдоси йилига 7-8 миллиард доллар орасида ўзгариб туради.\nЖаҳон дуриан савдосининг тўртдан уч қисмини бир давлат – Тайланд бошқаради. Афтидан, ўрта ва юқори даромадли Россия истеъмолчиларининг аксарияти бу мевани ўша ерда татиб кўришган. Дарҳақиқат, коронавирус пандемияси бошланишидан аввал Тайланд кўплаб россияликлар учун севимли дам олиш гўшаси эди.\nТўғри, Россия Федерацияси дурианни, асосан, Вьетнамдан импорт қилади, ушбу мамлакат – жаҳондаги иккинчи йирик дуриан экспортёри. Умуман олганда, жаҳоннинг фақат уч мамлакати ушбу турдаги мевани катта миқдорда экспорт қилади: Тайланд, Вьетнам ва Малайзия. Қолган давлатлар унинг, асосан, реэкспорти билан шуғулланади.\nДарвоқе, сархил дурианни экспорт қилувчи мамлакатлар рўйхати чекланганига сабаб – бу меванинг транспортировкаси анчайин қийинлигидир. Жаҳондаги етакчи транспорт компанияларининг деярли ҳеч бири жуда ғалати, аммо, кўплаб истеъмолчиларга хуш ёққан бу мевани ташишга рози эмас. Дуриан меваси ҳақида яхшироқ маълумот олгач эса бу тахлит кескин раддиялар сабабларини билиб олиш мумкин.\nДуриан нима ва уни истеъмолчилар қандай таърифлашади?\nДуриан етиштириладиган Осиё мамлакатларида бу мевага қисқа ва лўнда таъриф берилади: «Ташқи тарафи – дўзах, ичи – жаннат». Дуриан мевасининг вазни 1 дан 3 кг гача бўлиб, ўткир тиканлар билан ўралганлиги сабаб, кўриниши жуда агрессив. Бироқ, энг ёмони бу эмас – унинг ёқимсиз ҳиди кўпчиликнинг хафсаласини пир қилади. Дуриан ҳидини сўз билан таърифлаб бериш мумкинми? Хуллас, жазирамада тиқилиб қолган канализация, чириган балиқ ва ачиган пиёз бир вақтнинг ўзида қандай анқиса, дуриан ҳиди ҳам шунга яқин, десак, ҳақиқатдан узоқ бўлмайди.\nАгар ушбу икки тўсиқни енгиб ўтиб, тиканлар ва жирканч ҳидни эътиборга олмай, дуриан мевасини ейишга ҳаракат қилинса, унинг таъми қанчалар ажойиб эканини тушуниш мумкин. Бу меванинг таъмини тасвирлаш осон эмас ва уни ҳар бир киши ўзгача ҳис қилади. Шу маънода дурианнинг таъми жуда кўп қиррали эканлиги ҳақиқатдир. Кўпинча, истеъмолчилар дуриан таъмини бир вақтнинг ўзида қаймоқ суртилган папайя, ананас, қулупнай, манго, хурмо, ванил каби кўплаб меваларни истеъмол қилиш билан солиштириш мумкинлигини айтишади!\nШу боис, ҳатто Россияда ҳам дуриан жаҳондаги энг мазали мева эканлигига ишонадиганлар бисёр. Хитойликлар эса дуриан импорти учун йилига 2 миллиард доллардан кўпроқ пул сарфлашади! Бошқача айтганда, Тайланд дуриан бўйича жаҳон экспортининг 75 фоизига, Хитой эса импортнинг тўртдан уч қисмига эгалик қилади.\nАлбатта, Россия бу кўрсаткич бўйича ҳозирча Хитойдан узоқда, аммо 2021 йилда Россия Федерацияси биринчи марта жаҳондаги 30 та энг йирик дуриан импортёрларидан бирига айланиши мумкин. Бироқ, бу Россия бозорига дуриан етказиб беришнинг узоқ истиқболдаги катта потенциалидан далолат беради. Бу мамлакат аҳолисининг даромадлари даражаси бундан кейин сезиларли пасаймаса, албатта.\nНархлари, ёқимсиз ҳиди, беўхшов кўриниши ва ажойиб таъмидан ташқари, дуриан энг соғлом мевалардан бири. Кўпчилик уни витамин ва минералларнинг юқори миқдори туфайли суперфуд деб атайди. Дуриан мевалари кўп миқдорда магний, цинк, кальций, фойдали клетчаткалар, А, В, C гуруҳлари витаминларини ўз ичига олади ва бу айниқса, аёллар учун жуда муҳим. У фолий кислотасига ниҳоятда бой. Дуриан кучли бактерицид хусусиятларга эга эканлиги ҳам исботланган.\nДурианнинг Тайланддаги дам олувчилар орасида машҳур бўлишига сабаб шуки, маҳаллий аҳоли уни жинсий қувватни оширувчи кучли восита деб билади. Бундан ташқари, индол ва эстроген таркиби туфайли дуриан уни истеъмол қилувчи жуфтликда ҳомиладорлик эҳтимолини кучайтиради. Тўғри, меванинг бу хусусиятини тасдиқловчи махсус илмий далиллар йўқ ва бундай баёнотлар фақат қулай маркетинг ҳийласи бўлиши мумкин, лекин у ажойиб иш бермоқда.\nШуни ҳам қайд этиш жоизки, дуриан ўсадиган мамлакатларда уни меҳмонхоналарга олиб кириш таъқиқланади ва бу мевани самолётларда ҳатто ўта мустаҳкам ва герметик қадоқларда ташиш ҳам қатъиян маън этилади. Бундан ташқари, уни эмизикли ва ҳомиладор аёллар, юқори қон босимидан азият чекадиган кишилар истеъмол қилмаслиги керак.\nШуни ҳам ёдда тутиш жоизки, кучли пўстлоғига қарамай, дуриан мевалари жуда юмшоқ ва узоқ муддатли транспортировка пайтида осонгина шикастланади. Бу ҳам унинг экспортини чекловчи омилдир. Дуриан, одатда, истеъмолчиларга авиатранспорт орқали етказилади.\nДуриан қандай етиштирилади?\nДуриан жуда баланд ўсадиган дарахтдир. Унинг баландлиги 40-50 метрга етиши мумкин. Шу боис, бу меванинг ҳосилини йиғиб олиш осон эмас, қолаверса, хавфли юмуш.\nДурианнинг саноат навлари биринчи ҳосилни кўчат экилгач, тўртинчи ёки бешинчи йилда беради, аммо, табиатда дурианнинг аксарият турлари уруғларидан униб чиққач, 15 йил ўтиб мева бера бошлайди. Айтганча, ёввойи табиатда дурианнинг кўплаб турлари мавжуд бўлса-да, улардан бир нечтасинигина истеъмол қилиш мумкин ва бундай навларни тропик мамлакатларда боғбонлар етиштиради.\nШу билан бирга, дурианнинг кўп навлари йилига икки маротаба ҳосил бериши мумкин. Қизиғи шундаки, бу дарахтнинг гуллари кечқурун очилади. Бундан ташқари, гулларининг ҳиди пишган меваси ҳиди каби ёқимсиз эмас. Бироқ, дурианни ҳашаротлар эмас, балки ҳайвонлар чанглатади – дуриан гулларининг ҳиди бу ноодатий меванинг асосий чанглатувчиси бўлмиш кўршапалакни жалб қилади.\nДуриан фақат тропик иқлим шароитида муваффақиятли ўстирилиши мумкин. Ташув жараёнидаги қийинчиликларни ҳисобга олсак, унинг ўзига хос таъмини тотиш ва албатта, чидаб бўлмас даражада ёқимсиз ҳидини туйиш учун у ўсадиган ерларга бориш керак.\nАйтганча, май ойи бошида Тайланднинг Чантабири провинциясида ҳар йили халқаро дуриан фестивали ўтказилади. Энди у ердаги ҳидни бир тасаввур қилиб кўринг-а!


Ўлик ва тирик инсон вазнида фарқ бўладими?\nҚуръони Карим ва Расулуллоҳ соллаллоҳу алайҳи васаллам суннатларининг мўъжизотларини фаҳмлай оладиган ақл эгалари тўғри йўлга кириб, Ҳақ динни танлашлари муқаррардир.\nШулардан бири Лондон университетининг профессори, электрон техника факультети раҳбари доктор Артур Эллисондир. Бу ҳақда “info.islom” нашри маълум қилди.\nУ бир неча йил давомида Британия руҳшунослик тадқиқотлари жамиятининг президенти лавозимида ишлаб, турли хил динлар, жумладан, Ислом билан танишган. Аниқ фанлар бўйича мутахассис ҳамда инсон руҳий ҳолатини ўрганувчи доктор Эллисон тирик ва ўлик одамнинг вазни бир хил бўлиш ёки бўлмаслигини аниқлаш мақсадида тажриба ўтказишга қарор қилди. Кўнгиллилар ҳеч келавермагач, унинг режаси барбод бўлишига бир баҳя қолганди. Шунда бир мусулмон талаба устозига уйғоқ ва мудроқ ҳолатдаги инсонлар вазнини ўлчашни тавсия этиб, Қуроъни Каримнинг Аз-Зумар сураси 42-оятини ўқиб берди: “Аллоҳ жонларни ўлими вақтида, ўлмаганларни эса, уйқуси вактида олур. Бас, ўлишга ҳукм қилганларини ушлаб қолур, қолганларини маълум муддатгача қўйиб юборур. Албатта, бунда тафаккур қиладиган қамвлар учун оят-ибратлар бордир".\nҲар лаҳзада қанчадан-қанча одамлар жон берадилар. Уларнинг жонини ким олади? Ҳар бир одам ҳар куни маълум муддат ухлайди, ўшанда у ўликка ўхшаб ётади. Унинг жони нима бўлади? Бу саволларга мазкур жумлада жавоб бор. Жонларни ўлим вақтида ҳам, ухлаган вақтида ҳам оладиган зот Аллоҳдир. Тандан жон чиқиш катта вафот, ухлаганда тана билан жон орасида алоқанинг кучсизланиши кичик вафот дейилади. Чунки ухлаган одамнинг жонини ҳам Аллоҳ таоло олган бўлади. Кимнинг қазоси етган бўлса, уйқусидан қайта уйғонмай, кичик вафоти катта вафотга айланиб қолади. Аллоҳ ажали етмаганларнинг жонини қўйиб юборади. Улар белгиланган ажалгача яшаб юрадилар, деб тушунтирди мусулмон талаба.\nБироқ талабанинг сўзларига ишонмаган профессор ушбу ояти каримани текширишга киришди. Тажриба шуни кўрсатдики, уйқудаги инсоннинг танидан жон чиққач, унинг вазни камаяр экан. Оятда келтирилган маълумот жаноб Эллисонни ҳайратга солиб, у шу аснода Ислом динини қабул қилди.\n1425 марта ўқилди\nДругие материалы в этой категории: « Инсонга шикаст етказиш оғир гуноҳ\tҚуръони Карим лафзидаги мўъжиза »


Швейцарияда аҳоли муҳожирлик ва бошпана беришнинг янги тартиби тўғрисидаги янги қонунчилик борасида ўз фикрини билдириши учун референдум ўтказилди.\n27 июн 2022, Тошкент вақти: 22:19\nЯнги қонунчиликка мувофиқ, бошпана сўраган шахслар ўз шахсини тасдиқловчи ҳужжат тақдим қилиши лозим. Бундай ҳужжати бўлмаган шахслар эса мамлакатдан чиқариб юборилади. Шунингдек, ижтимоий сабабларга кўра бошпана сўраганлар сўрови ҳам рад этилади. Бошпана бериш рад этилган шахсларга моддий ёрдам ҳам кўрсатилмайди.\nДастлабки маълумотларга кўра, швейцарияликларнинг аксари янги қонунларни қўллаб овоз берган. Бироқ бу лойиҳалар БМТ ва ҳуқуқ ташкилотлари томонидан кескин танқид қилинди.


Хакерлар Трамп ҳақидаги махфий маълумотларни эълон қилмаслик учун 42 млн доллар талаб қилишмоқда - ОАВ\nХакерлар АҚШ президенти Дональд Трамп ҳақидаги компроматни эълон қилмаслик учун Нью-Йоркда жойлашган юридик фирмадан 42 млн доллар талаб қилишмоқда. Улар бу пуллар эвазига гўёки Трамп ҳақида қўлга киритилган махфий маълумотларни ҳеч кимга кўрсатмасликни ваъда қилишмоқда.\nREvil хакерлар гуруҳининг таъкидлашича, улар ушбу маълумотларни Grubman Shire Meiselas & Sacks компаниясига киберҳужум вақтида қўлга киритишган. Бу ҳақда Computer Weekly портали хабар берди.\nХакерлар бир ҳафта ичида 756 Гб маълумотни эълон қилиш билан қўрқитишмоқда. Бу маълумотлар орасида Дональд Трамп ҳақидаги “иркит сирлар” ҳам бор. Хакерлар Bitcoin ёки Monero’да 42 млн доллар тўланишини талаб қилишмоқда.\n“Энди эваз пули 42 млн долларни ташкил қилади. Биз фош қиладиган кейинги одам – Дональд Трамп. Ҳозир айни сайловолди пойгаси кетмоқда ва биз жуда ҳам ўз вақтида президент ҳақида бир уюм “иркит” маълумотларни аниқладик. Жаноб Трамп, агар ўз лавозимингизда қолишни истасангиз, шошилинг, йўқса ўз режаларингиз билан умрбод хайрлашишингиз мумкин. Сиз, сайловчиларга эса шундай маълумот тақдим қилишимиз мумкинки, уни президент сифатида бошқа кўришни истамай қоласиз”, дейилган хакерлар хабарида.\nХакерлар, шунингдек, юридик фирмага ҳам мурожаат қилишган.\n“Grubman, агар пулларни олмасак, компаниянгизни йўқ қиламиз”, деб ёзган жиноятчилар.\nТаъкидланишича, хакерлар махфий маълумотларни ўғирлашдан ташқари, компания файлларини шифрлаб қўйишган ва уларнинг захира нусхаларини ўчириб ташлашган. Порталнинг ёзишича, ҳужжатларни тиклашнинг ягона йўли талаб қилинган пулни тўлаш ҳисобланади.\nХакерлар, шунингдек, бир қатор машҳур инсонлар, жумладан Мадонна, Леди Гага, Элтон Жон, Роберт Де Ниро ва бошқаларнинг шахсий ёзишмалари, контактлари ва улар ҳақидаги бошқа маълумотларни қўлга киритишган.\nЎз навбатида, компанияда хакерлар ҳаракатлари “террорчилик” деб аталган ва уларга пул тўламасликка қарор қилинган. Компания вакилларининг таъкидлашича, пул тўланиши хакерларни махфий маълумотларни эълон қилишдан тўхтамайди.\nБироқ порталнинг таъкидлашича, Трамп ушбу юридик фирманинг ҳеч қачон расмий мижози бўлмаган. Шу сабабли хакерлар у ҳақидаги маълумотларни қандай олган бўлишлари мумкинлиги мавҳумлигича қолмоқда.\nЭлектрон оммавий ахборот воситалари миллий ассоциацияси сайтига хакерлар ҳужум қилди


ФУҚАРО МУҲОФАЗАСИ ШАРТЛИ ФАВҚУЛОДДА ВАЗИЯТ - Андижоннома\nФУҚАРО МУҲОФАЗАСИ ШАРТЛИ ФАВҚУЛОДДА ВАЗИЯТ\nЖорий йилнинг 20-22 ноябрь кунлари Марҳамат туманида Ўзбекистон Республикаси Бош вазири – Фуқаро муҳофазаси бошлиғи ҳамда вилоят ҳокими – Фуқаро муҳофазаси бошлиғининг "Аҳоли ва ҳудудларни фавқулодда вазиятлардан муҳофаза қилиш бўйича 2017 йилда бажарилган тадбирлар якуни ва 2018 йилдаги вазифалар тўғрисида"ги буйруқлари ижросини таъминлаш, табиий ва техноген хусусиятли вазиятлардан муҳофаза қилиш, бошқарув органлари, аҳоли, ишчи-хизматчиларни тўғри ҳаракатланишга ўргатиш мақсадида қўмондонлик-штаб ўқув машғулоти ўтказилди.\nУч кун давом этган машғулот аввалида вилоят ҳокими – Фуқаро муҳофазаси бошлиғининг ҳаракатдаги бошқарув масканига туманнинг фавқулодда вазиятлар давлат қуйи тизими хизматлари ва тегишли корхона, ташкилот раҳбар-ходимлари йиғилдилар. Иштирокчиларнинг шартли фавқулодда вазият юзасидан берилган тезкор тактик вазифани бажариш бўйича таклиф, тавсия ҳамда ахборотлари тингланди.\nБолалар ва ўсмирлар спорт мактаби ўйингоҳида туман йиғма командасининг саф кўриги ўтказилди. Унда механизациялашган йиғма команданинг жами 19 та гуруҳи, 126 нафар шахсий таркиби ҳамда 27 та махсус, муҳандислик ва транспорт техникалари жамланди.\nЎқчи пахта тозалаш заводи, "Марҳамат метангаз сервис" масъулияти чекланган жамияти, "Марҳамат текстил" қўшма корхонаси, "Полвонтош нефть газ қудуқ таъмирлаш" масъулияти чекланган жамиятларида махсус-тактик ўқув машқлари бўлиб ўтди.\n– Ҳар йили 4 та туманда мана шундай ўқувмашғулотларида, Андижон фаол сейсмик ҳудудда жойлашгани учун зилзила табиий офат сифатида мавзу қилиб олинади, – дейди вилоят фавқулодда вазиятларбошқармаси бўлинма бошлиғи Назиржон Раззоқов. – Сел, сув тошқини, ёнғинда ҳаракатланишмашқлари қўшиб ўтилади.\n27-умумий ўрта таълим мактабида ёш қутқарувчиларнинг фаолияти, очиқ дарслар, ўқувчиларнинг ҳаракатлари кўриги бўлди. Ободонлаштириш бошқармасида жароҳатланиш билан боғлиқ вазиятларнинг олдини олиш, туман тиббиёт бирлашмаси марказий поликлиникаси ва шошилинч тиббий ёрдам бўлимида ботулизм касаллиги юзага келганда бартараф этиш тадбирлари, кўргазмали ўқув семинарлари ўтказилди.\nКасб-ҳунар коллежларида "Фуқаро муҳофазаси куни" кўргазмаси ташкил этилди. Шунингдек, Гулистон маҳалла фуқаролар йиғинида табиий ва ис газидан заҳарланишсодир бўлганида хизматларнинг ҳамкорликдаги ҳаракати ўрганилди.\nПолвонтош қир-адирликларида жойлашган Марказий маҳалла фуқаролар йиғинида сел, сув тошқини билан боғлиқ фавқулодда вазиятлар юзага келганида аҳолини хавфсиз ҳудудга кўчириш тадбирлари бўлиб ўтди.\nЎқув машғулотларида Андижон машинасозлик институтининг бир гуруҳ талабалари иштирок этиб, назарий билимларини амалиётда мустаҳкамладилар.


Юлия Тимошенко очлик акциясини тўхтатди\n28 январ 2021, Тошкент вақти: 20:36\nТимошенко Харкивдаги Марказий темирйўлчилар касалхонасига ëтқизилди.\nУкраина собиқ Бош вазири Юлия Тимошенко уч ҳафталик очликни тўхтатди. Бу ҳақда уни даволаëтган германиялик врач Луц Ҳармс маълум қилди.\nБу баëнот Украина Жазони ўташ муассасаси раҳбарияти Тимошенкони қамоқдан касалхонага кўчиришга мажбур бўлганидан бир неча соат ўтиб эълон қилинди.\n-Тимошенко бугун Харкивдаги қамоқхона яқинидаги касалхонага келтирилди ва халқаро тиббий комиссия билан эришилган келишувга мувофиқ¸ унга немис врачи Луц Ҳармс иштирокидаги докторлар гуруҳи ҳамроҳлик қилмоқда. Юлия Тимошенкони даволаш учун Луц Ҳармс маҳаллий касалхонадаги ҳамкасби билан масъул бўлади¸ деди Тимошенкони касалхонага кўчириш қарорини изоҳлаган Украина Соғлиқни сақлаш вазири ўринбосари Раиса Моисенко.\nХизмат ваколатларини суистеъмол қилишда айбланиб¸ 7 йиллик қамоққа ҳукм этилган Тимошенко қамоқхона врачлари хизматидан бош тортиб келмоқда.\nТимошенкога қамоқхонада кўрсатилаëтган ëмон муносабатга нисбатан халқаро майдонда норозилик давом этмоқда.\nБу норозилик ифодаси тариқасида аксар Европа ҳукуматлари Украинада ўтказилиши белгиланган Марказий ва Шарқий Европа раҳбарлари саммитини бойкот қилдилар.\nБойкот натижасида Киев кеча саммитни бекор қилишга мажбур бўлди.\nМирзиёевнинг маънавиятга бағишланган йиғилишидан сўнг Sevimli TV турк сериалини эфирдан олиб ташлади


Давлат билан Аҳмад | www.ziyouz.uz\nБош саҳифа Ўзбек халқ оғзаки ижодиЎзбек халқ эртаклариДавлат билан Аҳмад\nБир замонда бир одил подшоҳ ўтган экан. Унинг оти Давлат экан. Давлат подшоҳ мамлакатда адолат билан иш юритишга интилар экан. Баъзан “Қани, мен шунча ишларни қилдим. Фуқароларим менинг тўғримда нималар гаплашар экан?” деб, кечалари шоҳона либосларини ечиб қўйиб, бошқа усти-бош кийиб, эл орасида юрар экан. Подшоҳ бир куни кечаси бир кўчада кетаётган экан, бир дўкондан одамларнинг овози, ашула товуши эшитилибди. Бориб қулоқ солса, кавушдўзлар кавуш тикаётган экан. Улардан бири ашула айтаётганмиш:\nМачит бўлса мадраса,\nЁр, ёр, айланаман!\nЎртасида йўл бўлса,\nЁр, ёр айланаман!\nБир одил подшо бўлса,\nҲар ким суйганин олса,\nПодшоҳ: “Булар ҳам ўз тирикчилиги билан машғул экан” деб ўтиб кета берибди. Ундан нарига борса, яна бир дўкондан овоз чиқибди. Подшоҳ аста бориб қулоқ солса, бу бир бўзчининг дўкони экан. Эшикнинг тирқишидан қарабди. Шу пайт бўзчининг мокиси танданинг комидан ирғиб чиқиб, ерга тушиб кетибди. Бўзчи: “Уҳ!” деб, илмоқ чўпини узатиб, мокини илиб олибди. Кейин моки найчасидаги ипнинг учини тишлаб туриб, мокини ўнг қўлига олибди ва:\n— Давлат акам келсалар! — деб мокини комдан отибди. Моки зевдан ўтиб чап қўлига борибди, чап қўли билан ушлаб туриб:\nАҳмад, десалар, —\nВазири аъзамнинг қизини олиб берсам, оласанми? десалар! — деб мокини яна орқасига ирғитибди. Кейин:\nдеб бўзни тўқий берибди. Бир замон яна моки комдан чиқиб, ерга тушиб кетса, “Уҳ!” дебди-да, яна юқоридаги гапларни такрорлаб, бўзини тўқий берибди,\nПодшоҳ бу аҳволни кўриб, таажжубланиб, қайтиб кетибди. Эртаси эрта билан Давлат подшоҳ ўзининг иккита одамини чақирибди ва уларга:\n— Фалон маҳаллада, фалон кўчада, қайрағочнинг ёнидаги ҳовлида Аҳмад номли бир бўзчи туради. Тезда боринглар-да, ўша бўзчини бўз тўқийдиган дўкон ва тандаси билан кўчириб олиб келинглар! — деб буюрибди.\nПодшоҳнинг одамлари бориб, Аҳмад бўзчини дўкони билан кўчириб, подшоҳнинг ўрдасига олиб келишди ва подшоҳга тўғри қилишди. Подшоҳ ҳамма амалдорларини тўплади ва уларнинг олдида бўзчига буюрди:\n— Дўконингни шу жойга қуриб, бизга бўз тўқиб кўрсатасан! — деди. Аҳмад дарров низом олиб, дўконини қурди ва дўконга чиқиб, кунтахтага ўтириб олиб, бўзни тўқий берди. Шунда подшоҳ Аҳмадга:\n— Тўхта! Кечаси қандай тўқиган бўлсанг, шундай қилиб тўқигин! —деди. Аҳмад олдин қўрқди, кейин: “Подшоҳнинг амри вожиб деганлар, яна айтганини бажармай, гуноҳкор бўлиб қолмайин”, деб икки кўзини чирт юмди ва мокини ўнг қўлига олиб, кечаси айтган гапларини айнан такрорлади:\nДавлат акам келсалар,\nҚизини олиб берсам,\nОласанми? — десалар!\nдеб тўқиб кетди. Моки ерга тушди. Бўзчи “Уҳ!” тортди. Мокини ердан олиб, яна юқоридаги сўзларини такрорлаб, тўқишга бошлади. Подшоҳ бўзчидан:\n— Сен нимага бундай дейсан? — деб сўради. Бўзчи айтди:\n— Бир қошиқ қонимдан кечсангиз, айтаман!\n— Кечдим! Айт! —деди. Бўзчи айтди:\n— Бир куни бозордан келаётган эдим. Ҳаммомдан бир офатижон, нозанин қиз, қип-қизариб чиқиб келаётган экан. Кўрдим-у, ақли-ҳушимдан адашдим. Маълум бўлишича, у қиз вазири аъзамингизнинг қизи экан. Шундан бери фикр-у зикрим ўша қизда. Бўз тўқишда ўша сўзларни айтишни ўзимга одат — вазифа қилиб олганман. Ўзим бир камбағал бўзчиман. Давлатманд бўлганимда балки вазири аъзам менга қизини берармиди, деб худодан давлат сўрайман,— деб кўзларидан дув ёшлар оқизди.\nШунда подшоҳ вазири аъзамига қаради ва унга:\n— Бу гапларни эшитдингизми? — деди. Вазир хомуш бўлиб қолди. Шундан кейин Давлат подшоҳ вазири аъзамни ва унинг қизини кўндириб, қизни Аҳмад бўзчига тўй-у томоша қилиб олиб берди, бўзчи мурод-мақсадига етди.\n← Аввалги Аввалги Бир хумча олтин\nКейинги → Кейинги: Мислабу


Безовталик — Dilkashradio.com\nАссалому алайкум қадрдон опа-сингиллар. Аёл бахти тўкис бўлиши учун, унга фарзанд, оила, турмуш ўртоқ саломатлигидан ташқари, қалб ҳотиржамлиги керак. Қалб безовта бўлса, аёл азобда қолади. Аёл табиатан ҳис-туйғуга бой, кўп нарсаларни қалбига ҳис-туйғуси орқали оладиган зот. Шундай бўлса-да, биз аёлларга ҳаётда бўлаётган воқеаларни ақл-идрок билан таҳлил қилишни маслаҳат берамиз. Биз рўй берган ҳар қандай ҳолатга ақл-идрок билан аниқ баҳо бера олсак, ташвиш ва безовталикнинг сароб каби асоратидан халос бўламиз. Бунинг учун оёқларимизни заминда маҳкам тута билишимиз лозим. Хитойлик донишманд Лин Ютанем ўз китобидан шундай ёзади: «Энг оғир ҳолат билан келишилган, яъни рози бўлган тақдирдагина ҳақиқий қалб осойишталигига эришиш мумкин. »\nБуни руҳиятшунослар тили билан айтганда, ўзимиздаги мавжуд куч-қувватни изтиробга хўрак-ем бўлишдан халос этган бўламиз. Ҳа, бу ерда гап ҳали биз учун жуда-жуда керак бўладиган куч-қувватни асраб қолиш ҳақида кетаяпти. Чиндан ҳам биз рўй берган оғир ҳолатни мардона кутиб олсак, ақл тарозусида «Бўлар иш бўлди» дея олсак, бошқа ҳеч нарса йўқотмаймиз. Худди шундай фикрга келсак, аввало, ўзимизни келажакдаги номаълум зарбалардан қутқариб қоламиз. Ҳаётимизда қандай қийинчилик рўй берган бўлмасин, уни ўнглаб бўлмаслигини чуқур ҳис этсангиз, бир лаҳзада вужудингиздаги асабий танглик ўрнини бўшашиш эгаллайди. Ўзингизда узоқ вақтлар сезмаган бир енгилликни туясиз. Шундагина ҳотиржам фикрлай оласиз. Ҳаётда бизни азобга қўядиган, қалбимиз ҳотиржамлигини ўғирлайдиган ҳолатлар жуда кўп бўлади. Аммо умрнинг қолганини асабийлашиш ва шикоят билан ўтказиш ақлдан эмас.\nБезовталик пайдо бўлдими, энди у шунчаки ўтиб кетадиган «руҳий ҳорғинлик» эмас. соат сайин, сония сайин инсоннинг асаб тизимларини хавфли ёнғиндай қуршаб олувчи, азоб уқубатлари билан тинкани қуритувчи кўринмас ёвдир. Шундай пайтларда азобингиз ва муаммоларингизни Яратувчингиз олдига олиб боринг. Унинг олдида камтарлик билан юрагингизни бўшатинг. У ҳаётингизнинг ҳар қандай қисмида сиз билан бирга эканини унутманг. Унга ишонинг. Ундан мадад сўранг. Муаммоларингизни Унинг қўлига топширинг. Шунда қалб оғриғингиз енгиллашиб, ҳаётингиз ўзгара бошлайди. Худованд билан яқин бўлсангиз, воқеаларга Унинг назари билан қарашни ўрганасиз. Акси бўлса, бугун шифохонага соғлиғидан шикоят қилиб бораётган кишилар қаторида бўласиз. Чиндан ҳам унча-мунча касалликлар асабийлашиш оқибатида келиб чиқади.\nАйниқса, аёлларда ҳазм қилиш аъзолари, ошқозонда, ошқозон яраси, юрак хасталиклари, уйқусизлик, бош оғриши, каби ҳасталиклар кўп учраб туради. Буларнинг ҳаммаси асабийлашиш оқибатида орттирилган касалликлардир. Киши ўзида қўрқувга сабаб бўлган омил-асосларни енгиб, бартараф қилмас экан, асло безовталик, кўнгил беҳаловатлиги йўқолмайди, оқибатда асабийлик қўзғолади. Демак бу билан турли ҳасталиклар эшиги қия очилади. Жозеф Монтэгю шундай деган: «Ошқозон яраси сиз еган таомлар туфайли эмас, аксинча сизни еяётган нарса – безовталик туфайли пайдо бўлади». Ҳаяжонланиш, қўрқув, Худо билан муносабат ҳақидаги маълумотлар фақат бизнинг www.najot.com сайтимизда.\nАёлларга ўз жуфти ҳақида